Source: https://www.eca.europa.eu/hu/Pages/FormerMembers.aspx
Timestamp: 2019-10-23 08:56:54
Document Index: 29606544

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'bíróság ']

Korábbi tagok | EURÓPAI SZÁMVEVŐSZÉK
Kezdőlap > Korábbi tagok
Karel PINXTEN 2006.03.01. – 2018.04.30.
Született Overpeltben 1952. július 19-én; mesterfokozatú közgazdasági diplomát (M. Phil) szerzett a Cambridge-i Egyetemen (Egyesült Királyság), a British Council ösztöndíjasa; közgazdaságtudományi doktorátust szerzett (államháztartási és monetáris közgazdaságtan szakirány) a Leuveni Katolikus Egyetemen; majd jogi kandidátusi fokozatot az Antwerpeni Egyetemen.
1977–1978-ban a Leuveni Katolikus Egyetem Közgazdászképző Központjának tudományos segédmunkatársa (kutatás az államháztartás területén); 1978-ban a belga külkereskedelmi miniszter díjazottjaként hathónapos tanulmányutat tett Japánban; 1980-tól a belga kormányba történő 1994-es kinevezéséig a belga számvevőszék számvevője; 1984 és 1994 között a belga számvevőszék kirendelt tisztviselője. 1983-tól 2006-ig Overpelt polgármestere. 1984–1985-ben a belga miniszterelnök-helyettes kabinetjének tanácsadója. 1985-től 1989-ig a belga pénzügyminiszter kabinetjének tanácsadója. Európai parlamenti képviselőként 1989-től 1991-ig a Költségvetési Bizottság és a Gazdasági és Monetáris Bizottság tagja. 1991 és 1994 között a belga szövetségi parlament képviselője, valamint a parlament pénzügyi bizottságának tagja. 1994–1995-Ben honvédelmi miniszter, majd 1995 és 1999 között mezőgazdasági, illetve a kis- és középvállalkozásokért felelős miniszter. 1999 és 2006 között a belga szövetségi parlament képviselőjeként a pénzügyi bizottság és a külügyi bizottság tagja. 2004-ben a külügyi bizottság elnökévé választották. 2006. március 1. és 2018. április 30. között az Európai Számvevőszék tagja. 2015-ben Őfelsége, Fülöp, a belgák királya bárói címet adományozott Karel Pinxtennek.
Robert REYNDERS 2000.03.01. – 2006.02.28.
Született Oostendében, 1945. május 23-án; okleveles közgazdász, diplomáját a Genti Egyetemen szerezte; a Belga Nemzeti Bank (központi bank) Kutatási Főosztályának osztályvezetője; a nemzeti számlák és az államháztartási pénzügyi számlák felelőse (1976).
A Nemzetközi Valutaalap (IMF) megbízásából a Burundi Bank (központi bank) közgazdasági és monetáris politikai különleges tanácsadója (1983); a belga szövetségi költségvetési miniszter kabinetfőnöke (1988); a Belga Nemzeti Bank igazgatója és igazgatósági tagja (1991); a Belga-Luxemburgi Tőzsdeintézet igazgatóságának tagja (2000). 2000. március 1. és 2006. február 28. között az Európai Számvevőszék tagja.
Patrick EVERARD 1994.02.10. – 2000.02.29.
Született Etterbeekben 1940. március 13-án; jogi tanulmányokat folytatott a Brüsszeli Szabadegyetemen (Université Libre de Bruxelles); mérnök-közgazdásznak tanult a Nancy Egyetem jogi karán; a magánszférában dolgozott (1961–1963); az Európai Bizottság tisztviselője.
A társasági jog harmonizálásával kapcsolatos irányelv-tervezetek (1963); a Költségvetési Főigazgatóság főtisztviselője (1968); a főigazgató asszisztense (1972); az „Általános költségvetés, pénzügyi irányítás és pénzügyi információk” részleg vezetője (1974); az Európai Számvevőszéken a fejlődő országok támogatásáért felelős részleg vezetője, majd igazgatója (1978); az ellenőrzési módszertanért felelős igazgató (1985); főtitkár (1989). 1994. február 10. és 2000. február 29. között az Európai Számvevőszék tagja; a közép- és kelet-európai államokat, az újonnan függetlenné vált államokat (volt Szovjetunió) és Mongóliát célzó intézkedések ellenőrzéséért felelős tag (1996).
Roger CAMUS 1992.12.21. – 1994.02.09.
Született Bouffioulx-ban 1928. december 18-án; kereskedelmi és pénzügyi diplomát szerzett (1953); nyílt versenyvizsgával lett pénzügyi ellenőr-asszisztens (1958); megkapta a Közigazgatástudományi Intézet második díját (1963); a Királyi Gazdaságpolitikai Társaság tagja; a Groupe Économique HEC Saint-Louis elnöke.
Nemzeti Statisztikai Intézet (1947); különböző beosztások a belga számvevőszéken (Cour des comptes) (1954); különleges költségvetés-vizsgálati részleg (1966); magasszintű szakmai együttműködés Zaire-ban (1973); a belga számvevőszék (Cour des comptes) tagja (1975); összekötő tisztviselő az Európai Közösségek Számvevőszékével (1977); a párizsi Agence de coopération culturelle et technique számvevője (1976); a társadalombiztosítási miniszter kabinetjének helyettes vezetője (1974); a brüsszeli szociális támogatási központ (Centre public d’aide sociale) tagja (1989). 1992. december 21. és 1994. február 9. között az Európai Számvevőszék tagja. 2013. október 15-én hunyt el.
Fernand HEBETTE 1987.10.18. – 1992.03.15.
Született Winenne-ben 1923. október 24-én; jogi doktorátust és közgazdasági diplomát szerzett; a belga gazdasági minisztérium közgazdásza és gazdasági tanácsadója (1949); a munkaügyi, a társadalombiztosítási és a középosztályügyi miniszterek mellé rendelt pénzügyi ellenőr (1959); a miniszterelnöki iroda tanácsadója (1963.
A belga szociális ügyi és oktatási miniszter kabinetjének helyettes vezetője (1966); a miniszterelnök gazdasági és szociális irodájának vezetője (1968); a gazdasági és szociális koordinációs miniszteri bizottság elnökének kabinetfőnöke (1972); a költségvetési államtitkár kabinetfőnöke (1974); a hírközlési miniszter mellé rendelt pénzügyi főellenőr (1976); a költségvetési államtitkár kabinetfőnöke (1977); a hírközlési miniszter mellé rendelt pénzügyi főellenőr (1979); az államháztartás reformjának főmegbízottja (1982). 1987. október 18. és 1992. március 15. között az Európai Számvevőszék tagja. 1992. március 15-én hunyt el.
Paul GAUDY 1977.10.18. – 1987.10.17.
Született Nivelles-ben 1921. augusztus 4-én; klasszikus gimnáziumba járt, majd ipari számvitelt tanult; kereskedelmi és pénzügyi diplomát szerzett; a brüsszeli Institut Supérieur de Commerce Saint-Louis tanára; brüsszeli pénzügyi vállalatoknál számvevő, majd az Administration centrale des contributions directes (közvetlen adók központi hivatala) jogi osztályának számvevője (1942).
A vizsgálati osztály főtitkáraként a tárgyalások (Eurochemic, Eurocontrol) és a nemzetközi tevékenység (Európai Közösségek) felelőse (1957); Service du Crédit Public (állami hitelintézet) részmunkaidőben, míg 1960 áprilisában szabadságolták nemzetközi feladatok ellátása érdekében; inspecteur général (főellenőr); az állandó képviseletnek a pénzügyi, adóügyi és közigazgatási tárgyalások vezetésével megbízott pénzügyi tanácsadója; a költségvetési bizottságnak, az Európai Fejlesztési Alap Bizottságának és az Európai Mezőgazdasági Orientációs és Garanciaalap Bizottságának rendes tagja, az Európai Szociális Alap Bizottságának póttagja; az Európai Iskolák Igazgatótanácsa Igazgatási és Pénzügyi Bizottságának tagja; az igazgatótanács melletti szakértői csoport tagja (1959); az Európai Beruházási Bank Igazgatótanácsának póttagja (1970); az ESZAK számvevője (1971); az ellenőrző testület tagja (1972). 1977. október 18. és 1987. október 17. között az Európai Számvevőszék tagja. 2017. január 20-án hunyt el.
Nadejda SANDOLOVA 2007.01.01. – 2012.12.31.
Bulgáriában született 1956. április 17-én; mesterfokozatú diplomát (közgazdaság, irányítás) szerzett a szófiai Karl Marx Egyetemen; a szófiai Építésgazdaságtani Tudományos Kutatóintézet kutatója, területe a pénzügyi elemzés (1980–1986); a Szófiai Ohridi Szent Kelemen Egyetem Gazdaságtudományi Karának oktatója (1988–2006).
Az Ipari Minisztérium osztályvezetője, fő tevékenységi köréhez tartozott az állami vállalatok adósságának és a nekik nyújtott hiteleknek az elemzése, valamint a nemzetközi pénzügyi intézményekkel való kapcsolattartás (1991); a bulgáriai Sofia Bank Ltd. igazgatótanácsának tagja (1993). A bolgár Számvevőszék tagjaként a következő területek ellenőrzését irányította: a Bolgár Nemzeti Bank, az államadósság, a Bankbetétek Garanciaalapja, a Bolgár Exporthitel-biztosítási Ügynökség, a privatizáció, az államilag garantált külső adósság, valamint a köz- és a magánszféra partnerségével létrejött (PPP) projektek. Összekötő tisztviselő a bolgár Számvevőszék és más legfőbb ellenőrző intézmények (köztük az Európai Számvevőszék) között (1995); az Európa Tanács párizsi székhelyű Fejlesztési Bankja ellenőrzési testületének tagja (2004); 2007. január 1. és 2012. december 31. között az Európai Számvevőszék tagja: a IV. ellenőrzési csoport („Saját források, banki tevékenységek, működési kiadások, közösségi intézmények és szervezetek, belső politikák”) tagja; a Számvevőszék igazgatási bizottságának póttagja (2007); a IV. Kamara („Bevételek, kutatás, belső politikák, valamint uniós intézmények és szervezetek”) tagja; a CEAD Kamara IV. Kamarát képviselő tagja (2010).
Jan KINŠT2004.05.07. – 2016.05.06.
Született 1965-ben, Prágában; a Prágai Közgazdasági Egyetemen szerzett pénzügyi diplomát (1987). A következő szemináriumokon vett részt: „Közpénzügyi számvitel és ellenőrzés” (CIPFA, Akkreditált Közpénzügyi és Számviteli Intézet, London), „Privatizáció és közpénzügyek” (JICA, Japán Nemzetközi Együttműködési Ügynökség, Tokió), „Közpénzgazdálkodás” (IMF, Nemzetközi Valutaalap, Bécs), „Államháztartási pénzügyi statisztika” (IMF, Washington D.C.), „Fejlesztési segély a vállalati szektornak” (JICA, Tokió).
A cseh pénzügyminisztériumban a pénzügyi elemzési (1988), majd az állami költségvetési osztályon dolgozott (1990); az állami költségvetési osztály helyettes vezetője és az általános költségvetési ügyek osztályának vezetője (1994); az Európai Nukleáris Kutatási Szervezet (CERN) pénzügyi bizottságának tagja (1993–1996); a cseh számvevőszék (Nejvyšší kontrolní úřad) elemzési osztályának igazgatója; a cseh számvevőszék képviselője az ellenőrzési kézikönyvekkel foglalkozó munkacsoportban, amely az Európai Számvevőszék, a SIGMA és a tagjelölt országok szakértőiből állt. Szakértői megbízatások a Világbank számára (1999). A cseh számvevőszék tagja (2003 júliusa). 2004. május 7. és 2016. május 6. között az Európai Számvevőszék tagja; a III. Kamara („Külső fellépések”) tagja; a Számvevőszék igazgatási bizottságának tagja; a felügyelőbizottság elnöke és tagja; az EUROPOL felügyelőbizottságának elnöke és tagja; a III. Kamara („Külső fellépések”) elnöke és az igazgatási bizottság tagja (2010); a CEAD Kamara III. Kamarát képviselő tagja (2011). Az I. Kamara („Természeti erőforrások megőrzése és természetierőforrás-gazdálkodás”) tagja, majd elnöke; a CEAD Kamara I. Kamarát képviselő tagja.
Henrik OTBO 2012.03.01. - 2015.02.01.
Koppenhágában született 1949. november 14-én; közgazdasági mesterfokozatot szerzett a Koppenhágai Egyetemen (1976); a dán számvevőszék (Rigsrevisionen) tisztviselője (1976–1984); óraadó a Koppenhágai Üzleti Főiskolán közgazdaságtant és társadalmi ismereteket (1980–1983), valamint elméleti statisztikát tanít (1983); az Európai Számvevőszék dán tagjának attaséja (1984–1985).
Az Európai Számvevőszék dán tagjának kabinetfőnöke (1985–1988); a dán számvevőszék (Rigsrevisionen) tisztviselője (1988–1989); statisztikát tanít a Koppenhágai Egyetemen (1988–1991); a Rigsrevisionen igazgatója (1989–1995); közgazdaságtant és társadalmi ismereteket tanít a Koppenhágai Egyetemen (1991–1995); a dán számvevőszék elnöke (1995–2012); az INTOSAI szakmai standardalkotó bizottságának elnöke (2004–2012). 2012. március 1-jén lett az Európai Számvevőszék tagja; a CEAD kamara („Koordináció, kommunikáció, értékelés, minőségbiztosítás és fejlesztés”) tagja volt. 2015. február 1-jén hunyt el.
Morten Louis LEVYSOHN 2002.01.01. – 2012.02.29.
Született Koppenhágában 1949. március 31-én; jogi diplomáját a Koppenhágai Egyetemen szerezte; az Igazságügyi Minisztérium égisze alatt működő Közvagyonkezelői Hivatal osztályvezetője (1972); a dán számvevőszék (Rigsrevisionen) igazgatója és elnökségi tagja, feladatkörébe tartozik az éves jelentés osztályközi előkészítése, valamint többek között a szociális, a belügy- és a környezetvédelmi minisztérium ellenőrzése (1985).
A Rigsrevisionen kamaraelnökeként a pénzügyi ellenőrzések általános tervezésével és irányításával foglalkozik (1995); tagja annak – az Unió legfőbb ellenőrzési intézményei és az Európai Számvevőszék képviselőiből álló – munkacsoportnak, amely kidolgozta az „Európai útmutató az INTOSAI ellenőrzési standardok végrehajtásához” c. útmutatót (1996); a Rigsrevisionen alelnökeként a honvédelmi, az adóügyi és az élelmezési, mezőgazdasági és halászati minisztérium pénzügyi és teljesítményellenőrzését felügyeli (1999); az Európai Számvevőszékkel, illetve a NATO Nemzetközi Számvevő Testületével fenntartott kapcsolatokért felelős összekötő tisztviselő (2000). 2002. január 1. és 2012. február 29. között az Európai Számvevőszék tagja: az uniós intézmények igazgatási kiadásai, a Hivatalos Kiadványok Hivatala, a külső hivatalok és külképviseletek, valamint a támogatások ellenőrzéséért felelős (2002); a IV. ellenőrzési csoportért („Bevételek, banki tevékenységek, igazgatási kiadások, közösségi intézmények és szervek, belső politikák”) felelős tagok egyike (2004), majd e csoport elnöke (2005); a CEAD (Koordináció, kommunikáció, értékelés, minőségbiztosítás és fejlesztés) csoport tagja; az igazgatási bizottság póttagja (2009); a II. Kamara („Strukturális politika, közlekedés és energia”) tagja és a CEAD Kamara II. Kamarát képviselő tagja; a II. Kamara elnöke és az igazgatási bizottság tagja (2010).
Jørgen MOHR 1995.07.01. – 2001.12.31.
Született Koppenhágában 1940-ben; politikatudományi diplomát szerzett a Koppenhágai Egyetemen és a Koppenhágai Üzleti Főiskolán (Handelshøjskolen); a pénzügyminisztérium, majd a külügyminisztérium tisztviselője (1965); a dán számvevőszék (Rigsrevisionen) csoportvezető-helyettese; csoportvezető, felelősségi köre az állami beruházások számláinak ellenőrzése és a Grönlandért felelős minisztérium.
Az igazgatótanács tagja, felelősségi köre a szociális ügyi és a környezetvédelmi minisztérium ellenőrzése (1971); a dán számvevőszék elnöke (1985); a monopóliumügyi fellebbezési tanács tagja (1987). 1995. július 1. és 2001. december 31. között az Európai Számvevőszék tagja: felelősségi körébe tartozott a szociális politika, az iparpolitika, a szaloniki Európai Szakképzésfejlesztési Központ és a dublini Európai Alapítvány az Élet- és Munkakörülmények Javításáért, valamint a Kohéziós Alap („környezetvédelmi szempontok”) ellenőrzése.
Ole WARBERG 1989.04.18. – 1995.06.30.
Született Vejlében 1931. október 24-én; a Koppenhágai Egyetemen szerzett közgazdasági mesterfokozatot (1957); a dán államháztartás-ellenőrzési hivatal számvevője (1957); a NATO számvevője (1966); a dán államháztartás-ellenőrzési hivatal csoportvezetője (1971), majd osztályvezetője (1973).
A dán számvevőszék alelnöke (1983). 1989. április 18. és 1995. június 30. között az Európai Számvevőszék tagja. 2014. június 4-én hunyt el.
Keld BRIXTOFTE 1983.04.18. – 1989.04.17.
Született Herrestedben 1922. május 6-án; a Koppenhágai Egyetemen szerzett jogi diplomát (1948); ügyvéd (1948); a dán államháztartás-ellenőrzési hivatal tisztviselője (1949); ideiglenes állás a NATO Nemzetközi Számvevő Testületénél (1956); a NATO Nemzetközi Számvevő Testületének számvevője (1960); a dán államháztartás-ellenőrzési hivatal csoportvezetője (1967), majd osztályvezetője (1974).
A Középtávú Időjárás-előrejelzések Európai Központja (ECMWF) mellé kirendelt számvevő, Reading, Egyesült Királyság (1976); az Európai Molekuláris Biológiai Laboratórium (EMBL) mellé kirendelt számvevő, Heidelberg, Németország (1978); számvevő (1977). 1983. április 18. és 1989. április 17. között az Európai Számvevőszék tagja. 1990. szeptember 23-án hunyt el.
Arne JOHANSEN 1977.10.18. – 1983.04.17.
Született Koppenhágában 1922. augusztus 29-én; a Koppenhágai Egyetemen szerzett jogi diplomát (Juridisk Kandidat) (1948); a dán államháztartás-ellenőrzési hivatal tisztviselője (1948); a Fellebbviteli Bíróság jogi szakvizsgája (1952); a NATO Nemzetközi Számvevő Testületének számvevője Párizsban (1957); az ESRO (Európai Űrkutatási Szervezet) könyvvizsgálói testületének tagja Párizsban (1964).
A dán államháztartás-ellenőrzési hivatal csoportvezetője (1966), majd osztályvezetője (1972); az Európai Közösségek könyvvizsgáló bizottságának tagja Brüsszelben (1973); a dán számvevőszék alelnöke (1976). 1977. október 18. és 1983. április 17. között az Európai Számvevőszék tagja. 1996. május 1-jén hunyt el.
Harald NOACK 2008.01.01. – 2014.02.28.
Született 1949. április 22-én Frankfurtban; a frankfurti Johann Wolfgang Goethe Egyetemen végezte jogi tanulmányait Németországban, majd szakvizsgát tett és jogtudományi doktori fokozatot szerzett (1975); segédbíró a wiesbadeni és hanaui (Hessen) ügyészségen; három éven át óraadó a Wiesbadeni Közigazgatási Egyetem majna-frankfurti kihelyezett képzésén (1980), ügyész (1981).
Vezetői beosztásokban dolgozott a hesseni igazságügyminisztériumban; főügyész (1984); Ministerialrat (1986); a hesseni igazságügyminisztérium költségvetési és területfejlesztési főosztályainak vezetője; a szövetségi számvevőszék (Bundesrechnungshof) tagja és a társadalombiztosítási ellenőrzési osztály vezetője (1989); Ministerialdirigent, a hesseni környezetvédelmi, energiaügyi és szövetségi ügyek minisztériumának nukleáris szabályozási és sugárzásvédelmi főosztályának vezetője (1991); a hesseni pénzügyminisztérium államtitkára (1994); építésjogi, közbeszerzési és köz-magán partnerségekre szakosodott ügyvéd; az OLAF (Európai Csalás Elleni Hivatal) Felügyelőbizottságának tagja (1999); az észak-rajna–vesztfáliai pénzügyminisztérium államtitkára (2000); a német bankszövetség igazgatótanácsának tagja (2004) majd vezérigazgató-helyettese (2005). 2008. január 1. és 2014. február 28. között az Európai Számvevőszék tagja: a II. ellenőrzési csoport („Strukturális politika, közlekedés, kutatás és energia”) tagja; a Számvevőszék igazgatási bizottságának póttagja (2008); a II. Kamara („Strukturális politika, közlekedés és energia”) tagja (2010); a II. Kamara elnöke és a Számvevőszék igazgatási bizottságának tagja (2011); a Számvevőszék kinevezett képviselője az Európai Stabilitási Mechanizmus ellenőrző bizottságában (2012).
Hedda VON WEDEL 2002.01.01. - 2007.12.31.
Született 1942. június 18-án Quedlinburgban (Harz); a Kieli Egyetemen és a Göttingeni Egyetemen, valamint a Bordeaux-i Egyetemen végezte jogi tanulmányait Németországban és Franciaországban, majd szakvizsgát tett és jogtudományi doktori fokozatot szerzett; nemzetközi kapcsolatokat tanult a John Hopkins University bolognai központjában Olaszországban.
Hildesheim (Alsó-Szászország) önkormányzata (1971); vezető tisztviselő a németországközi kapcsolatok szövetségi minisztériumában és Alsó-Szászország belügy-, gazdasági, majd közlekedési minisztériumában (1975); személyi tanácsadó az alsó-szászországi belügyminisztériumnál (1979); Weser-Ems önkormányzatának alelnöke (1981); az alsó-szászországi élelmiszerügyi, mezőgazdasági és erdészeti minisztérium államtitkára (1983); a német parlament (Bundestag) képviselője (1990); a német szövetségi számvevőszék (Bundesrechnungshof) elnöke (1993). 2002. január 1. és 2007. december 31. között az Európai Számvevőszék tagja: feladatköre kezdetben a területalapú támogatásokhoz, valamint a tej- és marhahús-piachoz kapcsolódó mezőgazdasági szakpolitikák ellenőrzése (2002); az I. ellenőrzési csoport („Természeti erőforrások megőrzése és természetierőforrás-gazdálkodás”) tagja (2004); az I. ellenőrzési csoport elnöke (2007); a Számvevőszék belső ellenőrzési bizottságának tagja; a Számvevőszék igazgatási bizottságának póttagja és az Europol közös ellenőrzési bizottságának tagja.
Bernhard FRIEDMANN 1989.12.21. - 2001.12.31.
Született 1932. április 8-án Ottersweierben; a közgazdaságtan doktora; a Freiburg-in-breisgaui Egyetemen és a Freiburgi Közgazdaságtudományi és Államigazgatási Intézetben szerzett diplomát; vezető beosztásokat töltött be a német szövetségi szintű közigazgatásban és iparági szereplőknél; a német parlament (Bundestag) képviselője (1976).
A parlament költségvetési bizottságának tagja és a költségvetés-ellenőrző bizottság (1982), majd a védelmi kiadásokat jóváhagyó bizottság (1985) elnöke. 1989. december 21. és 2001. december 31. között az Európai Számvevőszék tagja: feladatköre kezdetben az Európai Szén- és Acélközösség (ESZAK), a kölcsönfelvételi és kölcsönzési ügyletek, valamint kamattámogatások, továbbá a közép- és kelet-európai államok és az új független államok (volt-Szovjetunió) számára nyújtott támogatások ellenőrzése; a strukturális támogatásokért, a regionális politikáért, az integrált földközi-tengeri programokért és a Kohéziós Alap „Közelekedési infrastruktúra” szekciójáért felelős ellenőrzési csoport elnöke (1994); az Európai Számvevőszék elnöke (1996–1999).
Lothar HAASE 1983.10.18. – 1989.12.20.
Született 1923. augusztus 30-án Kasselben; közgazdász diplomát szerzett a Marburgi Egyetemen (1948); Szövetségi Munkaügyi Hivatal (1953); a német parlament (Bundestag) képviselője (1961); a Bundestag költségvetési bizottságának tagja; a költségvetési bizottságon belül a szövetségi köztársaság beszámolójának ellenőrzéséért felelős ellenőrzési bizottság tagja (1962).
A költségvetési bizottság elnöke (1980); a Bundestag gazdasági ügyek bizottságának elnöke (1982). 1983. október 18. és 1989. december 20. között az Európai Számvevőszék tagja. 2013. december 8-án hunyt el.
Albert LEICHT 1977.10.18. – 1983.10.17.
Született 1922. március 1-jén Hagenbach-ban; a Mainzi Egyetemen végezte jogi tanulmányait; jogtanácsos, majd segédbíró (1949); jogi praxist folytat, majd bíró a speyeri társadalombiztosítási bíróságon (1953); Rajna-vidék–Pfalz oktatási és kulturális minisztériumának szakreferense (1955); a német parlament (Bundestag) képviselője.
A költségvetési bizottság ellenőrzési albizottságának elnöke (1957); a költségvetési bizottság CDU/CSU csoportjának elnöke; a szövetségi pénzügyminisztérium parlamenti államtitkára (1967); a Bundestag költségvetési bizottságának elnöke (1969). 1977. november 18. és 1983. október 17. között az Európai Számvevőszék tagja. 1994. október 2-án hunyt el.
Kersti KALJULAID 2004.05.07. – 2016.10.02.
Született Tartuban 1969-ben; az észtországi Tartui Egyetemen szerzett biológia BSc oklevelet (genetika szakirány) (1992), majd üzleti mesterdiplomát (MBA) (2001); a Hansapank Markets beruházási banki osztályának társigazgatója (1998); a Nemzetközi Valutaalappal és más multilaterális pénzügyi intézményekkel (EBRD, NIB, Világbank) fenntartott kapcsolatokért felelős gazdaságpolitikai tanácsadó az észt Miniszterelnöki Hivatalban.
Részt vett a nyugdíjreform előkészítésében (1999); az irui erőmű pénzügyi igazgatója (2002). 2004. május 7-től 2016. október 10-ig az Európai Számvevőszék tagja, a II. ellenőrzési csoport („Strukturális politika, közlekedés, kutatás és energia”) tagja; a Számvevőszék igazgatási bizottságának elnöke (2006); a CEAD csoport („Koordináció, kommunikáció, értékelés, minőségbiztosítás és fejlesztés”) tagja (2008); az Europol Közös Ellenőrzési Bizottságának tagja; a CEAD csoport („Koordináció, kommunikáció, értékelés, minőségbiztosítás és fejlesztés”) megbízhatósági nyilatkozatért (DAS) felelős tagja (2010). 2016. október 10-én iktatták be az Észt Köztársaság elnökévé ötéves időtartamra.
Kevin CARDIFF 2012.03.01. – 2018.02.28.
Született Dublinban 1961. február 24-én; alapfokozatú bölcsészdiploma, Washingtoni Egyetem (1983); mesterfokozat üzleti tanulmányokból, Dublini Egyetem (1991); diploma alkalmazott pénzügyi jogból, Ír Ügyvédi Kamara (2003); a Pénzügyminisztérium főtitkára (2010–2012); a Pénzügyminisztérium főtitkárhelyettese (2006–2010); a Pénzügyminisztérium adópolitikai ügyekkel megbízott államtitkár-helyettese (2005–2006).
A Pénzügyminisztérium államtitkár-helyettese, Bank-, Pénzügyi és Nemzetközi Osztály (2001–2005); a Pénzügyminisztérium információszabadságért és az etikai kérdésekért felelős központi egységének vezetője (1999–2001); a Pénzügyminisztérium Közigazgatási Költségvetési Részlegének vezetője (1998–1999); a Pénzügyminisztérium főmunkatársa, nyugdíjpolitika a közszférában (1996–1998); a Pénzügyminisztérium főmunkatársa, Pénzügyi és Devizaárfolyam-politikai Részleg (1989–1996); a Pénzügyminisztérium belföldi államadóssági ügyekért közigazgatási tisztviselője (kötvénykezelő asszisztens) (1988–1989); a Közszolgálati Minisztérium/Pénzügyminisztérium köztisztviselői munkafeltételekért felelős közigazgatási tisztviselője (1986–1988); a Közszolgálati Minisztérium bérpolitikai osztályának közigazgatási tisztviselője (1984–1986). A fentieken kívül az elmúlt években Kevin Cardiff többek között az alábbi tisztségeket is betöltötte: az ír Központi Bank Vezetői Bizottságának tagja; az Európai Beruházási Bank igazgatótanácsának igazgatóhelyettese és igazgatója; az ír kormány adóstratégiai csoportjának elnöke és tagja; Írország képviselője az európai uniós adóztatási kódexért felelős csoportban; az EU Pénzügyi Szolgáltatásokkal Foglalkozó Bizottságának tagja és póttagja. 2012. március 1. és 2018. február 28. között az Európai Számvevőszék tagja: Az I. Kamara („Természeti erőforrások megőrzése és természetierőforrás-gazdálkodás”) tagja. A CEAD Kamara („Koordináció, értékelés, minőségbiztosítás és fejlesztés”) ellenőrzés-fejlesztésért és -elemzésért felelős tagja, a IV. Kamara („Piacszabályozás és versenyalapú gazdaság”) tagja.
Eoin O'SHEA 2010.03.31. – 2012.02.29.
Született Galway megyében 1976-ban; okleveles könyvvizsgáló, az Institute of Chartered Accountants in Ireland (Okleveles Könyvvizsgálók Írországi Kamarája) és az Irish Taxation Institute (ír adóügyi tanácsadói kamara) tagja; több diplomát szerzett: kereskedelmi jogi szakvizsga, Law Society of Ireland (Írország Jogásztársasága).
Jogtudományi szakvizsga, Honorable Society of Kings Inn’s, Írország; kereskedelmi perjogi szakvizsga, Law Society of Ireland; fizetésképtelenségi és vállalati szerkezetátalakítási szakvizsga, Law Society of Ireland; okleveles könyvvizsgáló a Deloitte & Touche-nál, Dublin (1996); a Ground Marketing Group (Havas Plc/4D Ireland) stratégiai marketingügynökség elnöke (2000); az Institute of Management Consultants in Ireland (írországi vezetői tanácsadók kamarája) elnöke (2005); az Institute of Directors in Ireland (írországi vállalatigazgatók kamarája) igazgatója (2006); az An Garda Siochána (az ír rendőrség) számvizsgáló bizottságának tagja (2009); 2010. március 31-től 2012. február 29-ig az Európai Számvevőszék tagja; a III. ellenőrzési csoport („Külső fellépések”) tagja; a IV. kamara („Bevételek, kutatás és belső politikák, európai uniós intézmények és szervezetek”) tagja; a CEAD kamara („Koordináció, értékelés, minőségbiztosítás és fejlesztés”) póttagja; az uniós ügynökségekkel kapcsolatos számvevőszéki munka ügyében illetékes testületi tag.
Máire GEOGHEGAN-QUINN 2000.03.01. – 2010.02.09.
Született Carnában (Galway megye) 1950. szeptember 5-én; diplomáját a blackrocki (Dublin megye) Carysfort Tanárképző Főiskolán (Carysfort Teacher Training College) szerezte; az ír parlament (Dáil Éireann) képviselője (1975); az ipari, kereskedelmi és energiaügyi miniszter parlamenti titkára (1977); ugyanezen tárca államminisztere (1978) – az állam megalapítása óta a kormány első női minisztere.
A Gaeltacht (az ír nyelvű régiók) minisztere (1979), majd oktatási államminiszter (1982); a Parlament első összpárti nőjogi bizottságának elnöke (1982); a válságba került házasságokkal foglalkozó összpárti bizottság tagja; európai ügyekért felelős államminiszter (1987); az ír uniós elnökség koordinálásának felelőse (1990); az ír uniós elnökség ideje alatt az uniós szakpolitikákkal foglalkozó tárcaközi bizottság, illetve az Unió költségvetési, kulturális, fejlesztési és távközlési miniszterei tanácsüléseinek elnöke; idegenforgalmi, közlekedési és hírközlési miniszter; ekként hatáskörébe tartozott Írország 11 fontos állami tulajdonú vállalata (1992); igazságügyminiszter (1993); az ír kormány tárgyalócsoportjának tagja az írországi békéről és megbékélésről szóló, 1993 decemberében aláírt közös brit–ír kormánynyilatkozatot előkészítő tárgyalásokon; üzleti szaktanácsadó a magánszektorban; két jelentős ír vállalat külső igazgatósági tagja; az Irish Times c. napilap heti rovatának vezetője és a TG4 ír nyelvű televíziós csatorna műsorvezetője (1997); 2000. március 1-jétől 2010. február 9-ig az Európai Számvevőszék tagja: az uniós állati és növényi termékek, az egyéb EMOGA-kiadások és a mezőgazdasági intézkedések ellenőrzéséért felelős tag (2000); az ADAR részlegért (ellenőrzési módszertan és jelentéskészítés) felelős tag; a CEAD kamara (Koordináció, kommunikáció, értékelés, minőségbiztosítás és fejlesztés) elnöke (2002); a III. ellenőrzési csoport („Külső fellépések”) tagja; annak létrehozásától (2009) a Számvevőszék igazgatási bizottságának tagja.
Barry DESMOND 1994.02.10. – 2000.02.29.
Született Corkban 1935-ben; mesterfokozatú kereskedelmi diplomát szerzett az ír Nemzeti Egyetemen (National University of Ireland); az Ipari Mérnökök Intézetének tagja; az ír szakszervezeti kongresszus oktatási és ipari tisztviselője (1961); az ír parlament (Dáil Éireann) képviselője (1969); az Európa Tanács Parlamenti Közgyűlésének küldötte (1973).
Az ír Munkáspárt elnökhelyettese (1981); az Államháztartási Bizottság tagja (1987); európai parlamenti képviselő, a Gazdasági, Monetáris és Iparpolitikai Bizottság alelnöke; az Európai Szocialista Párt képviselőcsoportjának alelnöke; az EP–AKCS és az EP–USA küldöttség tagja (1989); 1994. február 10-től 2000. február 29-ig az Európai Számvevőszék tagja: az „EMOGA orientációs részlege, kutatás” szektorért felelős tag; az „EMOGA I (állati termékek, cukor, halászat)" szektorért felelős I. ellenőrző csoport elnöke (1996).
Richie RYAN 1986.05.18. – 1994.02.09.
Született 1929-ben Dublinban; közgazdasági, jogi és politikatudományi diplomát szerzett a dublini University College-en; kereskedelmi és adóügyekkel foglalkozó ügyvéd; vállalatigazgató; a Gazdasági és Pénzügyminiszterek Tanácsának tagja; a Nemzetközi Valutaalap és az Európai Beruházási Bank kormányzója; pénzügy- és közszolgáltatás-ügyi miniszter (1973).
A Tanács elnöke (1975); európai parlamenti képviselő (1977); az Európai Parlament első alelnöke (1984); 1986. május 18-tól 1994. február 9-ig az Európai Számvevőszék tagja. Elhunyt 2019. március 17-én.
Michael MURPHY 1977.10.18. – 1986.05.17.
Született Corkban 1919. január 19-én; különböző közszolgálati állásokat töltött be (1937); pénzügyminisztériumi tisztviselő, majd főtisztviselő-helyettes (1946); főtisztviselő (1962) és költségvetésért felelős helyettes államtitkár (1968); miniszterhelyettes, a közkiadási osztály valamennyi közkiadási kérdésért felelős vezetője (1971).
A Pénzügyminisztérium titkára; az ír nemzeti bank igazgatója; a Nemzetközi Újjáépítési és Fejlesztési Bank helyettes kormányzója; a rövid távú gazdasági és pénzügyi politikák koordinációs bizottságának (EGK) tagja; a Nemzeti Gazdasági és Szociális Tanács tagja; a Nemzeti Tudományos Tanács tagja; a Gazdasági és Szociális Kutatóintézet igazgatótanácsának és végrehajtó bizottságának tagja; 1977. október 18. és 1986. május 17. között az Európai Számvevőszék tagja, 1977-től 1981-ig elnöke. Elhunyt 2009. március 28-án.
Ioannis SARMAS 2002.01.01. – 2013.12.31.
Született 1957. március 21-én Kósz szigetén; jogi diplomáját az Athéni Egyetemen szerezte, évfolyamelső volt (1975); posztgraduális képzéseket végzett a Paris II Sorbonne Egyetemen, ahol büntetőjogból (1980), közjogból (1982) és közpénzügyekből (1983) diplomázott; közpénz- és jogi módszertant adott elő a görögországi Államigazgatási Főiskolán (1989).
Majd a Nemzeti Bíróképző Akadémián az Európai Közösségek Bíróságának és az Emberi Jogok Európai Bíróságának esetjogát tanította (1997); jogi doktori értekezése kiváló (très honorable) minősítést kapott (1985); részt vett a görög államtanács és a görögországi Államigazgatási Főiskola által kiírt versenyvizsgákon (1986), mindkét versenyvizsgán első helyezést ért el; a görög államtanács bírája (1987); a görög számvevőszék bírája (1993), majd elnökhelyettese; 2002. január 1. és 2013. december 31. között az Európai Számvevőszék tagja: az I. Kamara („Természeti erőforrások megőrzése és természetierőforrás-gazdálkodás”) elnöke; az Európai Központi Bank, az Európai Beruházási Bank, valamint az európai uniós intézmények és szervezetek, továbbá az Európai Iskolák működési költségeinek ellenőrzéséért felelős tag; felelős volt ezen kívül a Számvevőszék és a kutatási ágazat módszertanának kifejlesztéséért, és elnökölte a számvevőszéki tagok külső tevékenységeit értékelő bizottságot; tagja, illetve elnöke volt még továbbá az Europol felügyelőbizottságának.
Kalliopi NIKOLAOU 1996.01.01. – 2001.12.31.
Született Ásszoszban (Kórinthosz) 1937-ben; közgazdasági diplomát szerzett a Bonni Egyetemen; a Berkeley Egyetemen közgazdasági mesterfokozatú diplomát, majd a Bonni Egyetemen közgazdasági doktori címet szerzett; a Gazdasági Tervezési és Kutatási Központ ipari ágazatért felelős szakértője és kutatója.
Az Európai Parlament képviselője, költségvetési koordinátor (1981); a Görög Nemzeti Vagyonkezelő Társaság elnöke; az OECD görögországi követe/állandó képviselője (1993); 1996. január 1. és 2001. december 31. között az Európai Számvevőszék tagja: az EMOGA Garanciarészlege kiadásainak ellenőrzéséért felelős számvevőszéki tag.
Constantinos ANDROUTSOPOULOS 1989.12.21. – 1995.12.31.
Született Pírgoszban (Ilía) 1923-ban; jogi diplomáját az Athéni Egyetemen szerezte; ügyvéd Athénban (1952); segédbíró, majd bíró az Elsőfokú Bíróságon (1954); segédbíró az Állami Jogi Szolgálatnál (1964); jogtanácsos a Koordinálási Minisztériumnál (Gazdasági Minisztérium), valamint a Kulturális és Tudományos, a Külügy-, a Mezőgazdasági és a Védelmi Minisztériumnál (1969).
A Dallasi Egyetem Nemzetközi Jogi Akadémiájának hallgatója (1972); Görögország brüsszeli állandó képviseletén részt vett a Görögországnak az Európai Közösségekhez való csatlakozásáról szóló tárgyalásokban (1975); a Mezőgazdasági Minisztérium jogtanácsosa (1976); 1989. december 21. és 1995. december 31. között az Európai Számvevőszék tagja. 1998. január 1-jén hunyt el.
Stergios VALLAS 1983.10.18.10. – 1989.12.20.
Született Plátanoszban (Tríkala) 1926-ban; jogi diplomáját az Athéni Egyetemen szerezte (1952); a Párizsi Egyetemen posztgraduális tanulmányokat végzett a kereskedelmi jog és az európai jog területén; a Hírközlési Minisztérium (Postahivatali Főigazgatóság) tisztviselője (1948); az athéni ügyvédi kamaránál bejegyzett ügyvéd (1955); körzeti bíró (1956).
Segédbíró, majd bíró az Elsőfokú Bíróságon (1957); az Elsőfokú Bíróság elnöke (1970); a Fellebbviteli Bíróság bírája és Szaloniki polgármestere (1974); a görög számvevőszék tanácsosa (1979); 1983. október 18. és 1989. december 20. között az Európai Számvevőszék tagja. 2003. november 9-én hunyt el.
Georges VITALIS 1981.01.01. – 1983.10.17.
Született Athénban 1924-ben; jogi diploma az Athéni Egyetemen; ügyvéd (1949); körzeti bíró (1952); segédbíró az Elsőfokú Bíróságon (1954); a görög kormány által az ENSZ-hez rendelt bíró (1962); az Elsőfokú Bíróság elnöke (1965); a Fellebbviteli Bíróság bírája (1967); a görög számvevőszék tanácsosa (1975).
a görög számvevőszék közpénzek és közjogi irányítás alá tartozó jogi személyek ellenőrzéséért felelős elnökhelyettese (1980); 1981. január 1. és 1983. október 17. között az Európai Számvevőszék tagja. 2013. szeptember 10-én hunyt el.
Juan RAMALLO MASSANET 2006.03.01. – 2012.02.29.
Született Palma de Mallorcán 1943-ban. A madridi Complutense Egyetemen szerzett jogi diplomát, ahol később adjunktusként és kutatóként dolgozott (1969); a Valladolidi Egyetem, majd a Baleár-szigeteki Egyetem professzora (1976 és 1977); a jogi kar dékánja (1978). A Baleár-szigetek felsőbíróságának helyettes bírája (1979).
A Baleár-szigeteki Egyetem rektorhelyettese (1980). Spanyol parlamenti képviselő (1982); a gazdasági, kereskedelmi és pénzügyi bizottság elnöke (1983); a költségvetési bizottság és a külügyi bizottság tagja; a Számvevőszékkel a nemzeti számlák ügyében folytatott kapcsolatokért felelős kongresszusi–szenátusi vegyesbizottság tagja (1984). A spanyol parlament képviselője az Interparlamentáris Unió ülésein (1985). A spanyol pénzügyminisztérium égisze alatt működő Költségvetés-tudományi Intézet tanácsadója. Részt vett a „A spanyol közkiadások gazdasági és pénzügyi irányítása” című jelentés kidolgozásában (1990); feladatai között volt a spanyol állami költségvetésről szóló törvényekkel szemben az Alkotmánybírósághoz benyújtott fellebbezések előkészítése és megfogalmazása (1997). 2006. március 1. és 2012. február 29. között az Európai Számvevőszék tagja, a IV. ellenőrzési csoport („Bevételek, banki tevékenységek, működési kiadások, közösségi intézmények és szervezetek, belső politikák”) tagja.
Juan Manuel FABRA VALLÉS 2000.03.01. – 2006.02.28.
Született Tortosában 1950. február 4-én. A madridi Complutense Egyetemen szerzett diplomát. A Néppárt tarragonai szekciójának elnöke (1978). Tarragonai parlamenti képviselő. A NATO Parlamenti Közgyűlésének tagja (1982). A Néppárt tortosai szekciójának szóvivője (1979); a Néppárt katalán regionális szekciójának elnöke; a Néppárt országos végrehajtóbizottságának tagja (1986).
Az Európa Tanács Parlamenti Közgyűlése európai néppárti frakciójának elnökhelyettese (1989). A Nyugat-európai Unió Közgyűlésének tagja (1991); a Költségvetési Ellenőrző Bizottság, a Külügyi Bizottság, a Biztonsági és Védelempolitikai Bizottság tagja (1994). Az Európai Számvevőszék tagja (2000–2006); 2002-től 2005-ig az Európai Számvevőszék elnöke. Elhunyt 2012. április 16-án.
Antoni CASTELLS 1994.02.10. – 2000.02.29.
Született Barcelonában 1950. szeptember 24-én. A gazdaságtudományok doktora. A Barcelonai Egyetem professzora, az államháztartási tanszék vezetője (1989). A Sindicatura de Comptes de Catalunya két kamarája egyikének elnöke (1984–1989). Katalán parlamenti képviselő, a költségvetési bizottság tagja (1992–1994).
1994. február 10. és 2000. február 29. között az Európai Számvevőszék tagja, a „Saját források” és a „Regionális politika, közlekedés, idegenforgalom” szektorokért felelős számvevőszéki tag (1996).
Josep SUBIRATS 1986.01.27. – 1994.02.09.
Született Tortosában 1920. május 1-jén. A gazdaságtudományok doktora, könyvelő, könyvvizsgáló. Vállalati adópolitikát oktatott a Barcelonai Autonóm Egyetemen. Az El Pueblo napilap igazgatója (1936); az Ara folyóirat igazgatója. Az Alkotmányozó Közgyűlés szenátora (1977); a Szenátus és a Kongresszus költségvetési és pénzügyi, illetve a Szenátus költségvetésével foglalkozó vegyesbizottságának tagja.
Tarragona tartomány újraválasztott szenátora (1979); a költségvetési bizottság elnökhelyettese; a pénzügyi, költségvetési, egészségügyi és társadalombiztosítási bizottság, az alapszabállyal foglalkozó és az elnökségi bizottság, valamint az állandó szenátusi küldöttség tagja; tagja annak a katalán parlamenti képviselőkből álló küldöttségnek, amely lefolytatta a régió autonóm státuszára irányuló tárgyalásokat a Kongresszus Alkotmányügyi Bizottságával; a „Katalán demokrácia és szocializmus” parlamenti képviselőcsoport szóvivője és titkára; a szocialista frakció állandó csoportjának tagja és a frakció gazdasági, pénzügyi és költségvetési koordinátora; az állami költségvetésről szóló jelentésért felelős szenátusi bizottság, valamint az adóügyi és gazdasági jogszabálytervezetekről való konzultációért felelős bizottság tagja (1978). Adóügyi és gazdasági ügyekben a Német Szövetségi Köztársaságnál és az Európa Tanácsnál a Szenátust képviselő tag. A spanyol számvevőszék ellenőrzési csoportjának elnöke és igazgatási bizottságának (Comisiὀn de Gobierno) tagja. 1986. január 27. és 1994. február 9. között az Európai Számvevőszék tagja.
Michel CRETIN 2008.01.01. – 2013.12.31.
Született 1942. augusztus 17-én Lons-Le-Saunier-ban; diplomáit a francia Felsőfokú Kereskedelmi Tanulmányok Iskolájában (École des Hautes Études Commerciales, HEC), illetve a francia államigazgatási főiskolán (École Nationale d'Administration, ENA) szerezte; a francia Számvevőszék vezető köztisztviselője (1969).
A Számvevőszék elnökének képviseletében New Yorkban az ENSZ könyvvizsgálói testületének igazgatója (1986); a genfi székhelyű Meteorológiai Világszervezet (World Meteorological Organization, WMO) könyvvizsgáló bizottságának igazgatója (1989); a francia Számvevőszék elnökének állandó képviselője Rómában az ENSZ Élelmezési és Mezőgazdasági Szervezeténél (FAO), illetve annak Világélelmezési Programjánál külső ellenőrzési igazgató (1994); Brüsszelben a NATO nemzetközi könyvvizsgáló testületének tagja (1998). A francia Számvevőszék hatodik kamarájának elnöke (2005); az itt betöltött tisztségei mellett a Könyvvizsgálók Nemzetközi Szövetségének (International Federation of Accountants, IFAC) közszektor bizottságában Franciaország képviselője (1989); a francia állam általános könyvelési standardjainak kidolgozásával megbízott bizottság tagja; 2008. január 1. és 2013. december 31. között az Európai Számvevőszék tagja; az I. ellenőrzési csoport („Természeti erőforrások megőrzése és természetierőforrás-gazdálkodás”) tagja; az I. Kamara („Természeti erőforrások megőrzése és természetierőforrás-gazdálkodás”) elnöke; az igazgatási bizottság tagja (2010).
Jean-François BERNICOT 1996.01.01. – 2007.12.31.
Született 1948. március 5-én Párizsban; diplomáit a francia Tengerészeti Akadémia (École Navale) mérnöki szakán, a francia Tengerészeti Közigazgatási Főiskolán (École d'Administration des Affaires Maritimes) és a Harvard Egyetem John F. Kennedy Közigazgatási Szakán (John F. Kennedy School of Government) szerezte.
Különböző tisztségek a francia honvédelmi minisztériumban, a közlekedési és tengerészeti minisztériumban, valamint a tengerügyi tárcaközi bizottságban (1968); a francia Számvevőszék (Cour des Comptes) ellenőre, majd számvevőszéki tanácsosa (conseiller référendaire); ellenőrzési területe az oktatási és kutatási minisztérium, valamint a külügy- és a fejlesztési együttműködési minisztérium; az ENSZ és a Meteorológiai Világszervezet elszámolásának külső ellenőre (1987); az INTOSAI- és EUROSAI-bizottságok tagja (1988); előadó a Költségvetési és Pénzügyi Fegyelmi Bíróságnál (Cour de discipline budgétaire et financière) (1990); a francia számvevőszék elnöke mellett felállítja a nemzetközi és európai ügyek osztályát; a francia Számvevőszék főtitkárhelyettese (1993); a magánkönyvvizsgálók országos fegyelmi kamarájának (Chambre nationale de discipline des commissaires aux comptes dans le secteur privé) tagja, a Francia Könyvvizsgáló Kamara (Ordre des experts comptables français) képviselője a Könyvvizsgálók Nemzetközi Szövetségének (IFAC) a közszférában dolgozó könyvvizsgálókat tömörítő bizottságában; a Paris I Egyetemen posztgraduális képzés keretében közösségi pénzügyeket tanít; a francia Államigazgatási Főiskola (École Nationale d'Administration) vezető oktatója; 1996. január 1. és 2007. december 31. között az Európai Számvevőszék tagja; az uniós saját források és a tagállamoknak kifizetett visszatérítések ellenőrzésével foglalkozó szektorért felelős; megbízzák a „Vidékfejlesztés, halászat és tengeri ügyek” ellenőrzésével foglalkozó szektor felállításával; az I. ellenőrzési csoport („Természeti erőforrások megőrzése és természetierőforrás-gazdálkodás”) elnöke; az állati és növényi termékek piaca, illetve a vidékfejlesztés, halászat és tengeri ügyek ellenőrzésének felelőse (2002).
Daniel STRASSER 1989.12.21. – 1995.12.16.
Született Párizsban 1929. június 10-én; a párizsi Politikatudományi Intézet (Institut d’Études Politiques) hallgatója (1950); a közgazdaság-tudományok doktora; közjogi diplomát szerzett; a kormánytanács elnökségi referense; a külügyminisztériumért felelős kormányfőtitkárság tisztviselője (1953).
Az Európai Gazdasági Közösség (Közös Piac) Bizottságának végrehajtó titkárságára kirendelt vezető tisztviselő; az adminisztrációs főigazgató asszisztense (1959); belügyi igazgató (1963); az adminisztráció igazgatója (1968); személyzeti igazgató (1970); költségvetési igazgató (1973); az Európai Közösségek Bizottságának költségvetési főigazgatója (1977); a francia Számvevőszék rendkívüli főtanácsadója (conseiller maître); légtérügyi küldött (1986); a közgazdaság-tudomány doktorai országos egyesületének elnöke, a végrehajtó bizottság elnöke (1978); az európai közpénzügyek professzora a bruges-i Európa Kollégiumban (1981); a nancyi Európai Egyetemi Központ professzora; a strasbourgi egyetem vendégprofesszora (1983); 1989. december 21. és 1995. december 16. között a Számvevőszék tagja. 1995. december 16-án hunyt el.
Pierre LELONG 1977.10.18. – 1989.12.20.
Született Párizsban 1931. május 22-én; jogi diplomát szerzett; a párizsi Politikatudományi Intézetnek (Institut d’Études Politiques) és a francia államigazgatási főiskola (École Nationale d'Administration) gazdasági és pénzügyi karának hallgatója (1956); tisztviselő a Pénzügyminisztériumban (1958), majd a minisztériumközi gazdasági együttműködési főtitkárságon (1961).
Referens a miniszterelnöki hivatalban (1962); a francia Számvevőszék főtanácsadója (conseiller maître); az Agrárpiaci Orientációs és Szabályozási Alap igazgatója (1967); Finistère országgyűlési képviselője (1968); posta- és távközlésügyi államtitkár (1974); vezető az Országos Mezőgazdasági Hitelpénztárnál (Caisse Nationale de Crédit Agricole) és az Air France légitársaságnál; 1977. október 18. és 1989. december 20. között az Európai Számvevőszék tagja, 1981-től 1984-ig elnöke.
Massimo VARI 2006.03.01. – 2011.11.28.
Született Frosinonéban 1937. október 23-án; jogi diplomáját a római La Sapienza Egyetemen szerezte; a Corte dei Conti tisztviselője (1972), ahol többek között a következő területeken dolgozott: a főügyészség ellenőrzése (1973), a helyi önkormányzatokért felelős osztály, illetve különböző regionális joghatósági osztályok (1980).
Az olasz alkotmánybíróság bírája(1993), majd alelnöke (2001); a Corte dei Conti regionális ellenőrzési osztályok koordinálásáért felelős osztályának vezetője, valamint az állam és a különleges státuszú régiók és tartományok általános beszámolóiról szóló határozatokkal és a parlamentnek megküldendő különböző jelentésekkel foglalkozó osztályok közös testületének tagja (2002); különböző felsőoktatási intézményekben tanított államháztartási és költségvetési számvitelt, valamint közigazgatási és alkotmányjogot; nemzetközi konferenciákon adott elő; az 1980-as évektől kezdve részt vett különböző állami bizottságok és szakértői csoportok munkájában; a Belügyminisztérium keretein belül a helyi önkormányzatok alapvető kötelezettségeinek vizsgálatára létrehozott műszaki és tudományos bizottság elnöke (2003). 2006. március 1. és 2011. november 28 között az Európai Számvevőszék tagja: a II. ellenőrzési csoport („Strukturális politika, közlekedés, kutatás és energia”), majd a II. Kamara („Strukturális politika, közlekedés és energia”) tagja (2010). 2013. június 18-án hunyt el.
Giorgio CLEMENTE 1993.01.01. – 2006.02.28.
Született Rómában 1939. december 18-án; végzettsége: jogi diploma és munkajogi szakterületen szerzett posztgraduális fokozat (Római Egyetem); különböző vezető funkciókat töltött be a honvédelmi, postaügyi, közmunkaügyi és közlekedési minisztériumoknál (1962); a Corte dei Conti tisztviselője, a nemzetközi és közösségi kapcsolatok főosztályának.
És ezzel egyidejűleg az első állami számviteli igazságszolgáltatási osztálynak és az utólagos ellenőrzések koordinálásáért felelős osztálynak a munkatársa (1972). 1993. január 1. és 2006. február 28. között az Európai Számvevőszék tagja: feladatköre kezdetben az EMOGA Garanciarészlegének (költségvetési gazdálkodás, kontrolleljárások és általános kérdések) ellenőrzésére terjedt ki, majd az Európai Fejlesztési Alapok ellenőrzéséért felelt (1996).
Aldo ANGIOI 1977.10.18. – 1992.12.31.
Született Rómában 1927. április 11-én; mesterfokozatú jogi diplomát szerzett (1947); sikeresen letette a Munkaügyi és Társadalombiztosítási Minisztérium tisztviselői versenyvizsgáját (1949); a Corte dei Conti (olasz számvevőszék) tisztviselője (1953); a Corte dei Conti tanácsosa (1970).
A NATO nemzetközi könyvvizsgálói testületének tagja (1973), majd elnöke (1974). 1977. október 18. és 1992. december 31. között az Európai Számvevőszék tagja, 1990-től 1992-ig az Európai Számvevőszék elnöke.
Kikis KAZAMIAS 2004.11.02. – 2010.11.01.
Született Lefkonikóban (Famaguszta) 1951. augusztus 27-én; a berlini Hochschule für Ökonomie külkereskedelem szakán, illetve nemzetközi gazdasági kapcsolatok szakán szerzett közgazdasági diplomát; egy jelentős kereskedelmi vállalat importrészlegének vezetője (1977). Családi vállalkozást vezetett (1984).
A Dolgozók Progresszív Pártja (AKEL) színeiben a ciprusi képviselőház tagjává választották (1991), majd 1996-ban újraválasztották; a parlament pénzügyi és költségvetési bizottságának, illetve a kereskedelmi, ipari és idegenforgalmi bizottságának tagja (1991); a kommunikációs és közmunkaügyi bizottság tagja (1991); az EU-Ciprus parlamenti vegyesbizottság tagja. Számos nemzetközi találkozón képviselte a ciprusi parlamentet (1996); a legnagyobb ciprusi szövetkezeti pénzintézet főigazgatója (1997); a szövetkezeti társaságok befektetési csoportjának elnöke (1999); Famaguszta polgármesterévé választották. A megszállt területek önkormányzatai bizottságának elnöke és a Ciprusi Önkormányzatok Egyesületének első alelnöke (2001); a Ciprusi Köztársaság elnöke kommunikációs és közmunkaügyi miniszterré nevezi ki (2003); a Belső Ellenőrzési Tanács tagja. Miniszterként részt vett az Európai Unió közlekedési, fejlesztési, hajózási és távközlési minisztereinek tanácsülésein. 2004 áprilisában lemondott miniszteri tisztségéről. 2004. november 2. és 2010. november 1. között az Európai Számvevőszék tagja; az I. ellenőrzési csoport („Természeti erőforrások megőrzése és természetierőforrás-gazdálkodás”) tagja; a Számvevőszék igazgatási bizottságának tagja (2004); az I. Kamara („Természeti erőforrások megőrzése és természetierőforrás-gazdálkodás”) tagja (2010).
Igors LUDBORŽS 2004.05.07. – 2016.05.06.
1964. június 4-én született Jūrmalában; számviteli PhD-t szerzett a Vilniusi Egyetemen; nemzetközi adójogi diplomát szerzett posztgraduális képzésen a Robert Kennedy Egyetemen; egyetemi diplomát szerzett számvitelből és operatív elemzésből a Lett Egyetemen; előadó, később professzor a Lett Egyetem Számviteli Intézetében (1985).
Az IP Riga lett-német vegyes vállalat pénzügyi igazgatója (1990); a Coopers & Lybrand Latvia könyvvizsgálója, majd a könyvvizsgáló részleg vezetője (1993); a Parex Bank belső ellenőrzési osztályának helyettes vezetője, majd vezetője (1997); saját könyvvizsgálói irodájának ügyvezető igazgatója (2003). 2004. május 7. és 2016. május 6. között az Európai Számvevőszék tagja: IV. ellenőrzési csoport („Saját források, banki tevékenység, működési kiadások, közösségi intézmények és szervezetek”) tagja (2004); az igazgatási bizottság tagja; a CEAD Kamara („Koordináció, értékelés, minőségbiztosítás és fejlesztés”) elsősorban az ellenőrzésminőségért és ellenőrzéstámogatásért felelős elnöke, valamint az igazgatási bizottság tagja (2012); az Európai Stabilitási Mechanizmus Könyvvizsgáló Testületének alelnöke és elnöke.
Rasa BUDBERGYTĖ 2010.05.07. – 2016.06.15.
Született 1960. május 8-án Plungėban; jogi diplomáját (summa cum laude) polgári jogból szerezte a Vilniusi Egyetem Jogi Karán (1983); osztályvezető az általános ügyek osztályán a marijampolėi városi tanácsban (1983); főellenőr a megváltozott munkaképességűekkel kapcsolatos ügyek osztályán és vezető tanácsadó a jogszabály-szövegezési osztályon a Litván Köztársaság Társadalombiztosítási Minisztériumában (1985).
Tanácsadó a jogi ügyek és szerződések osztályán a Nemzetközi Gazdasági Kapcsolatok Minisztériumában (1992); a Litván Köztársaság kormányának miniszterelnöki tanácsadója (1993); a Joint Stock Company Lelija jogi tanácsadója (1995); az Igazságügyi Minisztérium államtitkára (1997); az Igazságügyi Minisztérium miniszterhelyettese (1998); a Belügyminisztérium helyettes államtitkára (2001), majd államtitkára (2002); a Litván Köztársaság Számvevőszékének elnöke (2005); az EUROSAI (a Legfőbb Ellenőrző Intézmények Európai Szervezete) igazgatótanácsának tagja (2005). 2010. május 7. és 2016. június 15. között az Európai Számvevőszék tagja; az I. Kamara („Természeti erőforrások megőrzése és természetierőforrás-gazdálkodás”) tagja, majd elnöke (2014).
Irena PETRUŠKEVIČIENĖ 2004.05.07. – 2010.05.06.
Született 1957. október 15-én Šakiaiban; közgazdasági diplomáját a Vilniusi Egyetemen szerezte; tagja a litvániai Hites Könyvvizsgálók Egyesületének és a Mérlegképes Könyvvizsgálók Szövetségének (Association of Chartered Certified Accountants, ACCA, Egyesült Királyság).
Részt vett a következő szemináriumokon és szakképzéseken: intenzív képzési program a nemzetközi számvitel, a könyvvizsgálat, az információs rendszerek és a vállalati pénzügyek oktatói számára (a Texasi Egyetemhez tartozó Center for International Accounting Development, valamint a Vilniusi Egyetem és a New York-i Soros Alapítvány szervezésében); számviteli alapelvek, költség- és vezetői számvitel és pénzügyi irányítás (School of Accountancy, Depaul Egyetem, Chicago); közgazdász-könyvelő egy vilniusi textilvállalatnál (1980); Litvánia statisztikai hivatalában a számítási központ ipari osztályának vezetője (1983); a Vilniusi Közgazdasági Főiskola tanára (1987); a PricewaterhouseCoopers alkalmazásában vezető ellenőr, majd felsővezető (1994), majd a könyvvizsgálói minőségbiztosítási részleg vezetője és igazgatóhelyettese (2003). 2004. május 7. és 2010. május 6. között az Európai Számvevőszék tagja; a IV. ellenőrzési csoport („Saját források, banki tevékenységek, működési kiadások, közösségi intézmények és szervezetek, belső politikák”) tagja; a Számvevőszék belső ellenőrzési bizottságának tagja, majd elnöke (2005); tagja a CEAD („Koordináció, kommunikáció, értékelés, minőségbiztosítás és fejlesztés”) csoportnak is, ahol a IV. ellenőrzési csoportot képviseli; a IV. ellenőrzési csoport elnöke (2007).
François COLLING 1996.01.01. – 2007.12.31.
Született 1940. március 5-én Esch-sur-Alzette-ben. Villamosmérnöki diplomát szerzett a Zürichi Svájci Szövetségi Technológiai Intézetben. A geeli (Belgium) Központi Nukleáris Mérési Iroda munkatársa (1965). Számítógépes kontrollrendszereket és számítógépes alkalmazásokat fejlesztett az ARBED acélipari csoport (Luxembourg) számára (1975).
Luxemburgi parlamenti képviselő (1979, újraválasztották: 1984, 1989 és 1994); a Keresztényszocialista Párt (CSP) parlamenti képviselőcsoportjának elnöke (1985–1995) és a Pénzügyi és Költségvetési Bizottság elnöke; a Kutatási és Oktatási Bizottság elnöke, az állami kutatóközpontok létrehozásáról, valamint a luxemburgi Centre Universitaire és Institut Supérieur de Technologie reformjáról folytatott parlamenti vita kezdeményezője és előadója; a luxemburgi számvevőszék (Chambre des Comptes) reformjára irányuló törvényjavaslat szerzője. 1996. január 1-től 2007. december 31-ig az Európai Számvevőszék tagja; az „EAGGF – Guidance, Research, Energy and New Policies” (Az EMOGA Orientációs Részlege – Kutatás, energia és új politikák) (1996), valamint az oktatást és képzést, a környezetet, a közlekedést, a kultúrát, a fogyasztóvédelmet és a kutatást felölelő „Internal Policies and Research (including JET and the Joint Research Centre)” (Belső politikák és kutatás – többek között a Közös Európai Tórusz és a Közös Kutatóközpont) (1998) ellenőrzésekért felelős tag; a II. ellenőrzési csoport („Strukturális politika, közlekedés és energia”) tagja; a II. ellenőrzési csoport elnöke (2004).
Maurice THOSS 1989.12.21. – 1995.12.31.
Született 1939. július 19-én Pétange-ban. Fordítói (1964) és politikatudományi diplomát szerzett a Genfi Egyetemen. A Luxemburgi Képviselőház parlamenti titkára (1966). Gaston Thorn kormányának foglalkoztatási és bevándorlásügyi államtitkára (1974). Képviselő, az Európa Tanács, a NYEU és a Benelux parlamenti közgyűlésének tagja.
Önkormányzati képviselő. A pénzügyi, illetve a közberuházási bizottság elnöke (1979). A Képviselőház szocialista frakciójának elnöke; a Gazdasági Bizottság elnöke; a Pénzügyi Bizottság elnökhelyettese (1984). 1989. december 21-től 1995. december 31-ig az Európai Számvevőszék tagja. Elhunyt 2003. november 9.-án.
Marcel MART 1977.10.18. – 1989.12.20.
Született 1927. május 10-én Esch-sur-Alzette-ben. Jogi diplomát szerzett. A luxemburgi ügyvédi kamarában bejegyzett ügyvéd (1953). Az Agence Europe nemzetközi hírügynökség szerkesztője (1955). Az Európai Szén- és Acélközösség Főhatóságának helyettes szóvivője (1960). A három Európai Közösség New York-i információs irodájának vezetője (1964).
Az Európai Gazdasági Közösség Bizottsága Harmadik Országok Információs Főosztályának vezetője (1967). A luxemburgi kormány gazdasági, középosztályügyi, idegenforgalmi, közlekedési és energiaügyi minisztere (1969). 1977. október 18-tól 1989. december 20-ig az Európai Számvevőszék tagja. 1984-től 1989-ig az Európai Számvevőszék elnöke.
Szabolcs FAZAKAS 2010.05.07. – 2017.08.31.
Született 1947-ben Budapesten; 1971-ben közgazdász diplomát szerzett, majd 1973-ban doktorált (PhD) a budapesti Közgazdaságtudományi Egyetemen; a Külkereskedelmi Minisztérium munkatársa (1973–1989); miniszterhelyettes, a Nemzetközi Gazdasági Kapcsolatok Titkárságának vezetője (1989–1990); az osztrák állami ipar magyarországi vezérképviselője (1990–1995).
Az Ipari és Kereskedelmi Minisztérium közigazgatási államtitkára (1995–1996); Magyarország bonni nagykövete (1996); ipari, energiaügyi, kereskedelmi és idegenforgalmi miniszter (1996–1998); a DaimlerChrysler Corp. magyarországi képviseletvezetője (1998–2002); az Interparlamentáris Unió Magyar Nemzeti Csoportjának tagja (2002–2004); európai parlamenti képviselő (2004–2009): a Költségvetési Ellenőrző Bizottság elnöke (2004–2006); quaestor, az Európai Parlament Elnökségének tagja (2006–2009); a Költségvetési Bizottság és a Költségvetési Ellenőrző Bizottság tagja, az EU–Horvátország parlamenti vegyes bizottság küldöttségének tagja; az Európai Energia Fórum első alelnöke; több civil szervezet munkájában vett részt elnökként vagy kuratóriumi tagként (Magyarország Európában, Economy, Európai Párbeszéd, Európai Mozgalom Magyar Tanácsa, Magyar Gépjárműimportőrök Egyesülete); kitüntetései között szerepel a Magyar Köztársasági Érdemrend középkeresztje csillaggal, az osztrák érdemkereszt szalagon és a német nagy érdemkereszt. 2010. május 7. és 2017. augusztus 31. között az Európai Számvevőszék tagja: a II. Kamara („Strukturális politika, közlekedés és energia”) (2010–2012), majd a III. Kamara („Külső fellépések”) (2012) tagja és az igazgatási bizottság póttagja.
Gejza Zsolt HALÁSZ 2004.05.07. – 2010.05.06.
Született 1947-ben Budapesten; diplomáját a Marx Károly Közgazdaságtudományi Egyetem pénzügyi szakán szerezte Budapesten; a Marx Károly Közgazdaságtudományi Egyetem posztgraduális intézete továbbképző tanfolyamán nemzetközi gazdasági kapcsolatokat tanult, később részt vett az amerikai szövetségi számvevőszék (U.S. General Accounting Office) nemzetközi számvevőképzési programjában.
Előadó, később osztályvezető a Központi Statisztikai Hivatalnál, ahol fő feladatai közé tartozott a nemzetközi kapcsolattartás, a hivatali munka tervezése, beszámolás, valamint az adatgyűjtések koordinálása; az Elnöki Titkárság vezetője (1970); a Központi Népi Ellenőrzési Bizottságnál vezető számvevőként pénzügyi szervezetek és az államháztartás ellenőrzéseit szervezte és vezette (1984); igazgatóhelyettesi, majd számvevő igazgatói beosztásban az Állami Számvevőszéknél (ÁSZ) dolgozott, ahol feladatkörébe tartozott az állami tulajdonú gazdasági társaságok, a privatizáció, a társadalombiztosítási alapok, egyes kormányzati nagyberuházások, külföldi támogatások (főként az EU előcsatlakozási támogatásai), a kincstári vagyon, valamint a politikai pártok és társadalmi szervezetek ellenőrzése; főtitkár-helyettesként az ÁSZ nemzetközi kapcsolataival foglalkozott, többek között a Legfőbb Ellenőrző Intézmények Nemzetközi Szervezete (INTOSAI) XVIII. Kongresszusának szervezésével (1990); a Külügyminisztérium égisze alatt működő Európai Integrációs Tárcaközi Bizottság pénzügyi ellenőrzési szakértői csoportjának vezetője; a Magyar Pénzügyi Gazdasági Ellenőrök Egyesületének tagja (1996). 2004. május 7. és 2010. május 6. között az Európai Számvevőszék tagja; az I. ellenőrzési csoport („Természeti erőforrások megőrzése és természetierőforrás-gazdálkodás”) tagja, majd elnöke; emellett tagja a CEAD („Koordináció, értékelés, minőségbiztosítás és fejlesztés”) csoportnak is, valamint a Számvevőszék igazgatási bizottságának póttagja (2006).
Louis GALEA 2010.05.07. – 2016.09.30.
Született Mqabbában 1948. január 2-án; a Máltai Egyetemen szerzett jogi diplomát; foglalkozása jogász; szociális és munkaügyi jogot adott elő a Máltai Egyetem közjogi tanszékén (1999); kitüntetést kapott a Spanyol Királyságtól, a Francia Köztársaságtól, Bulgáriától és Ciprustól; a máltai parlament képviselőjévé választották (1976).
A Partit Nazzjonalista (Nemzeti Párt) főtitkára (1977); miniszter számos szakterületen: szociális fejlesztés, egészségügy, oktatás, foglalkoztatás, belügy (ideértve a nemzetbiztonságot és a büntetés-végrehajtási intézményeket); kultúra és művészet, a nők helyzete, a családokkal, a gyermekekkel és a speciális igényekkel foglalkozó szakterületek (1987); Málta uniós csatlakozási tárgyalásai alatt a Málta-EU parlamenti vegyesbizottság társelnöke (1998); egyhangúlag választották meg a máltai parlament elnökévé (2008); támogatja különböző parlamenti bizottságok (az államháztartási bizottság, a máltai állami számvevőszékkel, illetve az ombudsmannal foglalkozó bizottság) munkáját. 2010. május 7. és 2016. szeptember 30. között az Európai Számvevőszék tagja; a IV. Kamara tagja, amely éves jelentéseket és különjelentéseket készít a különböző uniós költségvetési szakpolitikai területeken – bevételek, az uniós intézmények és szervek igazgatási kiadásai, kutatás és belső politikák, pénzügyi és gazdasági irányítás – végzett pénzügyi és teljesítmény-ellenőrzésekről; az intézmények igazgatási kiadásairól és az európai iskolákról készített jelentésekért felelős számvevőszéki tag (2010); az igazgatási bizottság tagja; az uniós ügynökségekről és közös vállalkozásokról készített jelentésekért felelős tag; a IV. Kamara elnöke (2012).
Josef BONNICI 2004.05.07. – 2010.05.06.
Született Birżebbuġában 1953. április 15-én; bölcsészeti diplomáját és doktorátusát a kanadai Simon Fraser Egyetemen szerezte; a japán Rikkyo Egyetem tiszteletbeli bölcsészdoktora; a Máltai Egyetemen dicsérettel diplomázott közgazdaságból; a közgazdaságtan professzora; 1980-tól 1988-ig az ausztráliai Deakin Egyetemen, 1988-tól 2004-ig pedig a Máltai Egyetemen tanított.
Málta pénzügyminiszterének gazdasági tanácsadója a gazdaságpolitika, többek között a jövedelemadó reformja terén (1988); a pénzügyminisztérium parlamenti titkára, gazdaságpolitikával kapcsolatos feladatokat lát el (1994); gazdasági miniszter, felügyelete alá tartozik többek között a gazdaságfejlesztési politika, az országos statisztikai hivatal, a versenypolitika és az állami beruházások, úgymint az áram- és vízszolgáltató vállalatok, a távközlési társaságok, a nemzeti légitársaság, a Malta Shipyards (Máltai Hajóépítő Vállalat), a Máltai Nemzetközi Repülőtér és Szabadkikötő (1995); a máltai képviselőház tagjaként az államháztartási bizottság, a külügyi és európai ügyekkel foglalkozó bizottság, valamint a Málta–EU parlamenti vegyesbizottság tagja; az Európa Tanács Parlamenti Közgyűlésében is képviselte Máltát (1992); a máltai képviselőház tagja (1992, 1996, 1998 és 2003); megfigyelő az Európai Parlamentben, ahol részt vesz a Gazdasági és Monetáris Bizottság, valamint a Regionális Politikai, Közlekedési és Idegenforgalmi Bizottság ülésein (2003). 2004. május 7. és 2010. május 6. között az Európai Számvevőszék tagja; a II. ellenőrzési csoportért („Strukturális politika, közlekedés, kutatás és energia”) felelős tagok egyike (2004); a Számvevőszék CEAD csoportjának („Koordináció, kommunikáció, értékelés, minőségbiztosítás, fejlesztés”) a megbízhatósági nyilatkozatért (DAS) felelős tagja (2006); a CEAD csoport elnöke (2008); 2011. július 1-jén kinevezték a Máltai Nemzeti Bank elnökévé.
Gijs DE VRIES 2011.01.01. – 2013.12.31.
Született New Yorkban, 1956. február 22-én; jogi/politikatudományi diplomát szerzett a Leideni Egyetemen (1981); Posztdoktori Nyári Egyetem, Európai Egyetemi Intézet, Firenze (1981); előadó a Leideni Egyetem jogi karának politikatudományi tanszékén (1981); európai parlamenti képviselő (1984).
Georgetowni Vezetői Szeminárium (Georgetown Leadership Seminar), a Georgetowni Egyetem Nemzetközi Kapcsolatok Intézete (School of Foreign Service), Washington DC (1993); a Liberálisok és Demokraták európai parlamenti képviselőcsoportjának elnöke (1994); a belügyek és a királyságon belüli ügyek minisztériumának államtitkára (1998); képviselő a holland parlament alsóházában; a holland kormány képviselője az Európai Unió jövőjéről tanácskozó konventben (Európai Konvent, 2002); nagykövet különleges megbízatással (2004); az Európai Unió terrorizmusellenes koordinátora (2004); a Nemzetközi Kapcsolatok Holland Intézetének (Nederlands Instituut voor Internationale Betrekkingen Clingendael) főmunkatársa (2007); a Holland Számvevőszék alelnöke (2008). 2011. január 1. és 2013. december 31. között az Európai Számvevőszék tagja: a III. Kamara („Külső fellépések”) tagja és az igazgatási bizottság póttagja (2011); a CEAD Kamara III. Kamarát képviselő tagja (2012); a katasztrófákhoz kapcsolódó támogatás elszámoltathatóságával és ellenőrzésével foglalkozó INTOSAI-munkacsoport elnöke (2010).
Maarten ENGWIRDA 1996.01.01. – 2010.12.31.
Született Tilburgben 1943. június 2-án; mesterfokozatú jogi diplomát szerzett a Groningeni Egyetemen; posztgraduális tanulmányok a nemzetközi kapcsolatok terén Hágában; tanácsadó a Külügyminisztérium pénzügyi és gazdasági együttműködési és fejlesztési osztályának vezetője mellett (1968); holland parlamenti képviselő (1970); európai parlamenti képviselő (1971).
A Nemzetközi Energiaügynökség tanácsadója (1975); holland parlamenti képviselő; a 66-os Demokraták (D66) párt alelnöke, pénztárosa, majd vezetője; több parlamenti vizsgálóbizottság tagja és a költségvetési ellenőrző bizottság elnöke; az Észak-atlanti Közgyűlés póttagja és gazdasági bizottságának szóvivője (1977); a holland számvevőszék igazgatótanácsának tagja, az uniós alapok ellenőrzésének előadója és az INTOSAI környezetvédelmi ellenőrzési munkacsoportjának elnöke (1990). 1996. január 1. és 2010. december 31. között az Európai Számvevőszék tagja: feladatköre a pénzügyi ellenőrzés, a közvetlen kiadások, az általános kérdések és a kockázatelemzés, az EMOGA Garanciarészlege (1996); a közép- és kelet-európai országok, illetve a Független Államok Közössége javára történő uniós költségvetési kiadások ellenőrzése (2000); a III. ellenőrzési csoport („Külső fellépések”) tagja (2004); a III. ellenőrzési csoport elnöke (2006); a III. Kamara („Külső fellépések”) tagja (2010) és a katasztrófákhoz kapcsolódó támogatás elszámoltathatóságával és ellenőrzésével foglalkozó INTOSAI-munkacsoport elnöke (2010); a CEAD Kamara („Koordináció, értékelés, minőségbiztosítás és fejlesztés”) tagja és az igazgatási bizottság póttagja.
André MIDDELHOEK 1977.10.18. – 1995.12.31.
Született 1931. december 13-án Voorburgben; közgazdasági diplomát szerzett az Amszterdami Egyetemen (1957); a holland gazdaságpolitikai Központi Tervhivatal tagja (1958); a Központi Tervhivatal igazgatóhelyettese (1966); a Nemzetközi Társadalomtudományi Intézet előadója (1960); a Pénzügyminisztérium költségvetési főigazgatója.
Az Európai Közösségek Gazdaságpolitikai Bizottságának tagja/alelnöke (1969). 1977. október 18. és 1995. december 31. között az Európai Számvevőszék tagja: feladatköre az energiával, kutatással és beruházásokkal kapcsolatos kiadások ellenőrzése (1977); a munkamódszerek és a szakmai továbbképzés; az éves jelentés főelőadója (1981); Európai Regionális Fejlesztési Alap, az Európai Mezőgazdasági Orientációs és Garanciaalap (EMOGA) Garanciarészlege; integrált földközi-tengeri programok; a strukturális alapok koordinációja; 1993 és 1995 között a Számvevőszék elnöke.
Harald WÖGERBAUER 2011.04.01. – 2014.02.28.
Született 1953. július 27-én Bécsben; jogtudományi és közgazdasági tanulmányokat végzett (1971); jogi diplomát szerzett (magiszteri és doktori cím); politológia tanulmányokat folytatott Franciaországban (1974); letette a szövetségi kormány jogi szakirányú közigazgatási vizsgáját, majd emelt szintű számvevői közigazgatási vizsgát tett (1975).
Az osztrák számvevőszék munkatársa (1974); az osztrák társadalombiztosítási szervek ellenőrzéseiért felelős számvevő (1974); az osztrák parlament, majd az ÖVP parlamenti frakció munkáját segíti, többek között a Számvevőszéki Bizottság, a Foglalkoztatási és Szociális Bizottság, az Egészségügyi Bizottság, a Külügyi Bizottság, a Tudományos Bizottság, a Gazdasági Bizottság, az Alkotmányügyi Bizottság, az Ipari Bizottság és az Ombudsman Bizottság ügyeiben; az ÖVP parlamenti frakció politikai igazgatója (1992); az osztrák számvevőszék miniszteri tanácsosa (1995); parlamenti tanácsos (1999). 2011. április 1. és 2014. február 28. között az Európai Számvevőszék tagja: előbb az I. Kamara („Természeti erőforrások megőrzése és természetierőforrás-gazdálkodás”), majd a II. Kamara („Strukturális politika, közlekedés és energia”) tagja (2012).
Hubert WEBER 1995.03.01. – 2011.03.31.
Született 1939. december 29-én Bécsben; a jogtudományok doktora, diplomáját a Bécsi Egyetemen szerezte; foglalkoztatáspolitikai köztisztviselő, majd a Szociálisügyi Minisztérium foglalkoztatáspolitikai igazgatóhelyettese (1959); az Állami Számvevőszék számvevőjeként a Kancellári Hivatal, a Külügyminisztérium és az Igazságügyi Minisztérium ellenőrzésével foglalkozott (1970).
Az Állami Számvevőszék elnökének kabinetfőnöke, később az INTOSAI Főtitkárságáért felelős szervezeti egység vezetője (1975); a személyzeti osztály vezetője (szervezeti felépítés, költségvetési és személyzeti ügyek, továbbképzés) (1981); az állami vállalatok ellenőrzését végző osztály főigazgatójaként felel az INTOSAI, valamint annak regionális szervezetei (AFROSAI, ARABOSAI, ASOSAI, EUROSAI, OLACEFS és SPASAI) körében végbemenő nemzetközi fejlemények nyomon követéséért, továbbá az ENSZ pénzügyi ellenőrzési projektjein belüli együttműködésért. 1995. március 1. és 2011. március 31. között volt az Európai Számvevőszék tagja; az ADAR szektorért felelős számvevő, majd az Európai Számvevőszék elnöke (2005–2008).
Augustyn KUBIK 2010.05.07. – 2016.05.06.
Született 1957-ben Rydułtowyban. Szocioökonómiai mesterdiploma (a Katowicei Gazdasági Akadémia ipari kara) (1976). Referens, felügyelő és üzleti ellenőr a rydułtowyi kőszénbányánál (1980). Vezető üzleti ellenőr a Jastrzębie Zdrój-beli Rybnicko-Jastrzębskie Gwarectwo Węglowe szénbányatársaságnál (1984).
Főkönyvelő a Jastrzębie Zdrój-beli Borynia kőszénbányánál. Mélyművelési szakképzés (a Rybniki Bányatechnikai Kollégium távoktatási tagozata) (1986). A katowicei adóhivatal igazgatója (1991). Mérlegképes könyvelői oklevél (1996); uniós adóügyi posztgraduális oklevél (Nicolaus Copernicus Egyetem, Toruń) (2001). A lengyel pénzügyminisztérium belső ellenőrzési igazgatója (2002). Adótanácsadó. A lengyel pénzügyminisztérium által tanúsított belső ellenőr (2003). A lengyel pénzügyminisztérium általános tanácsadója (2006). Tanúsított belső ellenőri (CIA) státusz. A Lengyel Legfelső Számvevőszék (Najwyższa Izba Kontroli) elnökének tanácsadója (2007). A lengyel vidékfejlesztési minisztérium államtitkár-helyettese. A lengyel Legfelső Számvevőszék által kiadott közpénzellenőri oklevél (2008). 2010. május 7-től 2016. május 6-ig az Európai Számvevőszék tagja; az I. Kamara („Természeti erőforrások megőrzése és természetierőforrás-gazdálkodás”) tagja; az I. Kamara („Természeti erőforrások megőrzése és természetierőforrás-gazdálkodás”) elnöke; az igazgatási bizottság tagja (2015).
Jacek UCZKIEWICZ 2004.05.07. – 2010.05.06.
Született 1950. július 4-én Nowa Rudában. A Wrocławi Műszaki Egyetemen szerzett MSc és PhD diplomát. Lengyel parlamenti képviselő; a Legfelső Számvevőszékről (Najwyższa Izba Kontroli) szóló törvénytervezet előadója, amelynek egyik célja a lengyel külső ellenőrzési rendszer összhangba hozása az uniós és INTOSAI standardokkal.
Lengyelország képviseletében részt vett az Európa Tanács Parlamenti Közgyűlésében (1993); a Kereskedelmi és Fejlesztési Bizottság tagja, valamint a Macedónia Volt Jugoszláv Köztársaságban és Fehéroroszországban folyó választásokat felügyelő Európai Megfigyelőcsoportok Tanácsának tagja (1994). A lengyel Legfelső Számvevőszék (Najwyższa Izba Kontroli) elnökhelyettese; feladata az új ellenőrzési módszertanok bevezetése és a nemzetközi együttműködés kiterjesztése, különös tekintettel az Európai Számvevőszékre és a SIGMA programra. Tevékenykedik az INTOSAI-ban, különösen annak privatizáció-ellenőrzési munkacsoportjában; a lengyel Legfelső Számvevőszék képviselője az INTOSAI Informatikai Ellenőrzési Állandó Bizottságában (1995). A varsói Világbanki Ügynökség korrupcióellenes stratégiával foglalkozó munkacsoportjának lengyel tagja (2000). A Pénzügyi Információs Hivatal (a pénzügyminisztérium égisze alatt működő pénzmosásellenes állami szerv) főellenőre; ellátta a pénzügyminisztérium szerencsejáték- és sportfogadási osztályának felügyeletét; a helyi önkormányzatok finanszírozásáért, valamint az államháztartás alapvető reformjáért és a közhatalom decentralizálásáért felelős tisztviselő (2001). 2004. május 7-től 2010. május 6-ig az Európai Számvevőszék tagja; a III. ellenőrzési csoport („Külső fellépések”) tagja; a CEAD csoport („Koordináció, kommunikáció, értékelés, minőségbizosítás és fejlesztés”) tagja (2006); a Számvevőszék igazgatási bizottságának póttagja (2008).
Victor Manuel da SILVA CALDEIRA 2000.03.01. – 2016.09.30.
Armindo de Jesus de SOUSA RIBEIRO 1994.02.10. – 2000.02.29.
Született Viana do Castelóban 1948. március 9-én. Könyvelői végzettséget szerzett a portói Számviteli és Közigazgatási Főiskolán, majd közgazdasági diplomát a Portói Egyetemen, igazgatási mesterdiplomát a Lisszaboni Egyetemen, és könyvvizsgálói oklevelet (1979).
A Pénzügyi Főfelügyelet vállalat-ellenőrzésekért és közösségi ellenőrzésekért felelős helyettes főellenőre (1974). Az állami és közintézmények finanszírozásának elemzését végző hivatal értékpapírpiacokért felelős főellenőre, majd főigazgatója (1988). A Mezőgazdasági és Halászati Fejlesztési Támogatások Pénzügyi Intézete igazgatótanácsának elnöke (1990). A Pénzügyi Főfelügyelet tanácsadási és ellenőrzési osztályának vezetője (1992). 1994. február 10. és 2000. február 29. között az Európai Számvevőszék tagja; az EMOGA Garanciarészlegéért, az állati eredetű és cukortermékek közös piacszervezéséért, a közös halászati és tengerpolitikáért, az állatgyógyászati intézkedésekért, illetve az ESZAK, valamint a hitelezési és hitelfelvételi tevékenységek és a banktevékenységek ellenőrzéséért felelős tag (1996).
Carlos MORENO 1986.01.27. – 1994.02.09.
Született Lisszabonban 1941. március 30-án. A Coimbrai Egyetemen szerzett jogi diplomát (1964). A Hitel- és Biztosítási Főfelügyelet szakellenőre (1966). A Gazdasági Főiskola előadója (1973). Jogi ellenőr a Hitel- és Biztosítási Főfelügyelet Jogi Szolgálati Igazgatóságánál (1974).
A Pénzügyminisztérium és az államkincstári és pénzügyi államtitkár szaktanácsadója (banki és állami vállalati ágazat) (1976). A Pénzügyi és Tervezési Minisztérium főtitkárának jogtanácsosa. A Banco Nacional Ultramarino felügyelőbizottságának elnöke (1977). Az Államkincstár Főigazgatóságának főellenőre. A portugál számvevőszék főigazgatója; a beruházástámogatási rendszer tervezetének kidolgozásáért felelős munkacsoport jogi előadója; az adóelkerülés és adócsalás elleni küzdelemre irányuló fellépéseket koordináló bizottság tagja (1980). 1986. január 27. és 1994. február 9. között az Európai Számvevőszék tagja.
Ovidiu ISPIR 2007.01.01. – 2013.06.30.
1951-ben született Horodniceniben; főiskolai szintű közgazdász fokozatot szerzett a jászvásári (iaşi-i) Alexandru Ioan Cuza Tudományegyetem Gazdaságtudományi Karán; számviteli doktorátust szerzett a Gazdasági Tanulmányok Akadémiájának Számvitel és Vezetői Információs Rendszerek Karán, Bukarestben; közgazdász a Prahova megyei OJT-nél (Megyei Turisztikai Hivatal), Szinaján (Sinaia) (1974).
Közgazdász, hivatalvezető, osztályvezetői majd a gazdasági és pénzügyekért felelős igazgatóhelyettes a bukaresti Ifjúsági Turisztikai Hivatalnál (BTT) (1979); a Group Management SA gazdasági és pénzügyekért felelős alelnöke (1994); a román pénzügyminiszter tanácsadója (1997); számvevő tanácsos a Román Állami Számvevőszéken, Bukarestben: több ellenőrzési osztály munkáját is koordinálta, melyek a központi költségvetés végrehajtására szolgáló éves általános számlának, a román államadósság éves nyilvántartási számlájának, illetve a helyi közigazgatási egységek költségvetés-végrehajtásának ellenőrzéséért felelősek, ezenkívül felügyelte a Romániának nyújtott előcsatlakozási támogatások (ISPA, SAPARD) ellenőrzését is (1999); a Képviselőház azon képviselőcsoportjának szakértőjeként is dolgozott, amely 2005 márciusában jogszabálytervezeteket kezdeményezett a román Számvevőszékre vonatkozó törvények kiegészítéséről. 2007. január 1. és 2013. június 30. között az Európai Számvevőszék tagja: a II. ellenőrzési csoport („Strukturális politika, közlekedés, kutatás és energia”), majd a II. Kamara („Strukturális politika, közlekedés és energia”) tagja, valamint a CEAD Kamara („Koordináció, értékelés, minőségbiztosítás és fejlesztés”) póttagja.
Milan Martin CVIKL 2010.05.07. – 2016.05.06.
Született 1959-ben Velenjében; gazdasági diplomát (1983), majd mesterfokozatot szerzett a Ljubljanai Egyetem Közgazdasági Karán (1990); a Szlovén Bank (Banka Slovenije) elemzője, vezető elemzője, majd az igazgató közvetlen munkatársa (1983); közgazdász a Világbanknál, Washington D.C., Egyesült Államok (1991).
A Világbank külföldi eltávozáson lévő közgazdásza Szlovéniában (1997); a Pénzügyminisztérium költségvetésért és közkiadásokért felelős államtitkára, feladata az európai uniós csatlakozáshoz szükséges szlovén államháztartási reform bevezetése (1998); a ljubljanai Nova Ljubljanska banka d.d. főigazgatója és pénzügyi vezérigazgató-helyettese (2000); európai ügyekért felelős tárca nélküli miniszter (2004); a szlovén nemzetgyűlés tagja és a parlamenti költségvetési ellenőrző bizottság elnöke (2004); a szlovén kormány főtitkára (2008). 2010. május 7. és 2016. május 6. között az Európai Számvevőszék tagja: a IV. Kamara („Bevételek, kutatás és belső politikák, európai uniós intézmények és szervezetek”) tagja; a CEAD Kamara IV. Kamarát képviselő tagja (2012); a IV. Kamara elnöke (2014).
Vojko Anton ANTONČIČ 2004.05.07. – 2010.05.06.
Született 1946-ban Temnicában; diplomáját a Ljubljanai Egyetem Társadalomtudományi Karán szerezte, majd a Zágrábi Egyetemen doktorált társadalomtudományból; a Ljubljanai Egyetem Társadalomtudományi Intézetének vezetője, e több szakterületet művelő intézmény kutatóegységei egyaránt folytatnak társadalomtudományi alap- és alkalmazott kutatásokat (1991).
A Szlovén Köztársaság Számvevőszékének (Računsko sodišče) első elnöke (1994); kidolgozta az új ellenőrzési törvény tervezetét (2001); az EUROSAI elnökségének tagja (1999). 2004. május 7. és 2010. május 6. között az Európai Számvevőszék tagja: a II. ellenőrzési csoport („Strukturális politika, közlekedés, kutatás és energia”) tagja; majd tagja a CEAD („Koordináció, kommunikáció, értékelés, minőségbiztosítás és fejlesztés”) csoportnak is (2006); a Számvevőszék igazgatási bizottságának póttagja.
Július MOLNÁR 2004.05.07. – 2010.05.06.
Született 1945-ben Varannón (Vranov nad Topľou); mesterfokozatú diplomáját a pozsonyi Comenius Egyetem Bölcsészeti Karán szerezte; a Szlovák Köztársaság Oktatási Minisztériumában dolgozott nemzetközi téren, a szlovák egyetemek afrikai, ázsiai és latin-amerikai társintézményekkel fenntartott kapcsolatainak felelőseként.
A szlovák felsőoktatási intézmények nemzetközi diákegyleteivel együttműködő Baráti Bizottság titkára (1969); az Antifasiszta Ellenállók Szlovák Szövetsége Központi Bizottságának tisztviselője (1974); az Oktatási Minisztérium előadójaként egyes (szakosított) nemzetközi kormányközi szervezetekkel (WHO, ILO, UNESCO) fenntartott kapcsolatokért volt felelős. Csehszlovák küldöttségek tagjaként számos két- és többoldalú tárgyaláson vett részt az UNESCO, illetve külügy- és oktatásügyi minisztériumok képviselőivel (1978); a Külföldi Hallgatók Nyelvi és Egyetemi Előkészítő Intézetének főigazgatójaként az igazgatás, a költségvetés, az oktatási program, a külföldi hallgatók felvétele és a belső ellenőrzés tartozott feladatkörébe; a pozsonyi Academia Istropolitana továbbképzésért és külföldi kapcsolatokért felelős osztályvezetője (1991); az Oktatási Minisztérium nemzetközi kapcsolatokért felelős központjának főigazgatója (1999); Szlovákia Legfőbb Ellenőrzési Hivatalában az európai együttműködés és nemzetközi kapcsolatok osztálya igazgatójaként az ellenőrzés terén létrejött külföldi kapcsolatokkal és a nemzetközi intézményekkel (INTOSAI, EUROSAI, NASACT, AISCUF, Európai Számvevőszék) folytatott együttműködéssel foglalkozott. Ő képviselte a szlovák számvevőszéket a szlovák kormány tárcaközi európai integrációs munkabizottságában, és a csatlakozási folyamat során a közösségi vívmányok (acquis communautaire) átvételéért felelős ágazati koordinátorként működött (1997–1999 és 2001–2004). 2004. május 7. és 2010. május 6. között volt az Európai Számvevőszék tagja, az I. ellenőrzési csoportban („Természeti erőforrások megőrzése és természetierőforrás-gazdálkodás”).
Ville ITÄLÄ 2012.03.01. – 2018.02.28.
Született Luumäkiban 1959. május 10-én; jogi diploma (1989); Varatuomari cím megszerzése (jogi szakvizsga) (1991); ügyvédi szakvizsga (1995). Európai parlamenti képviselő (2004–2012): az Európai Néppárt (Kereszténydemokraták) – Európai Demokraták képviselőcsoport elnökhelyettese (2004–2006).
A Költségvetési Bizottság tagja (2004–2009); a Költségvetési Ellenőrző Bizottság helyettes koordinátora és tagja (2009–2012); a Közlekedési és Idegenforgalmi Bizottság tagja, a Mezőgazdasági és Vidékfejlesztési Bizottság póttagja. A finn parlamentben: az európai uniós ügyekkel foglalkozó bizottság elnöke (2003–2004); a Finn Nemzeti Bank számvevői testületének tagja (1996–2000); az Alkotmányügyi Bizottság tagja (1995–2000), valamint 1996 és 2000 között elnöke; a Közlekedési Bizottság tagja (1995–1996). A finn kormányban: belügyminiszter a II. Lipponen-kormányban (2000–2003); a Nemzeti Koalíció Párt elnöke (2001–2004). Az elnökválasztási elektori testület tagja (1988); a turkui önkormányzati választmány elnöke (1993–1995). 2012. március 1. és 2018. február 28. között az Európai Számvevőszék tagja.
Olavi ALA-NISSILÄ 2006.03.01. – 2012.02.29.
Született Loimaa-ban 1949. augusztus 2-án; okleveles közgazdász; hites könyvvizsgáló; harmincéves tapasztalattal rendelkezik a köz- és magánpénzek kezelésében és ellenőrzésében; számvitelt és jogot tanított a Loimaa-i Kereskedelmi Főiskolán (1974), majd a Turkui Közgazdasági Főiskolán (1989).
1995 és 2005 között egy engedéllyel rendelkező könyvvizsgáló cég tagja (részmunkaidős könyvvizsgáló); a finn parlament képviselőjeként (1991) a parlamenti munka számos területén közreműködött: az államháztartási és költségvetési ellenőrző bizottság elnöke, az adóügyi és a közlekedésügyi osztály tagja, valamint a házelnöki tanács tagja (2003); a Finn Nemzeti Bank vizsgálatával megbízott ellenőrök egyike, majd ezen ellenőrök elnöke; az állami ellenőrzési testület póttagja (1992); a finn nemzeti bankot felügyelő parlamenti bizottság tagja (1993); a Finn Nemzeti Bankot felügyelő szűkebb parlamenti bizottság 2. póttagja (1993), illetve 1. póttagja (1993 és 1999 között); a finn nemzeti bankot felügyelő parlamenti bizottságnak, valamint az Állami Pénzügyek Ellenőrzési Hivatala tanácsadó testületének az elnöke; az Északi Országok Befektetési Bankját irányító felügyelőbizottság tagja (2003); a finn Nemzeti Kutatási és Fejlesztési Alap irányító testületének tagja (1993), majd elnöke (2003); a loimaa-i önkormányzat képviselő-testületének tagja (1982), majd elnöke (2000). 2006. március 1. és 2012. február 28. között az Európai Számvevőszék tagja: az I. ellenőrzési csoport („Természeti erőforrások megőrzése és természetierőforrás-gazdálkodás”) és a CEAD csoport („Koordináció, kommunikáció, értékelés, minőségbiztosítás és fejlesztés”) tagja (2006); majd az I. Kamara („Természeti erőforrások megőrzése és természetierőforrás-gazdálkodás”) tagja és az igazgatási bizottság póttagja (2010). A finnországi BDO Oy partnere és igazgatótanácsának tagja (2012), majd főtanácsadója.
Aunus SALMI 1995.03.01. – 2006.02.28.
Született Kiuruvesiben 1942. február 22-én; a Helsinki Kereskedelmi Főiskolán szerzett vállalkozásirányítási diplomát (Master of Business Administration) (1967); könyvelő (1976); projektvezető, Otto Wuorio Oy, Franciaország (1967); a kiviteli osztály vezetője, Asko SA, Belgium (1970); Finnország belgiumi nagykövetségén kereskedelmi titkár (1971).
A SVH/Coopers & Lybrand Helsinki partnere (1973–1995). 1995. március 1. és 2006. február 28. között az Európai Számvevőszék tagja: az ESZAK-kal, a kölcsönfelvételi és kölcsönzési ügyletekkel és a banki tevékenységekkel foglalkozó szektor tevékenységéért (1995), majd a közösségi intézmények működési kiadásai, az Európai Közösségek Hivatalos Kiadványainak Hivatala, a külső hivatalok és képviseletek, az európai iskolák, a támogatások, (a szaloniki CEDEFOP és a dublini Eurofound kivételével) a decentralizált szervezetek, illetve az Euratom Ellátási Ügynökség ellenőrzéséért volt felelős; az Európai Fejlesztési Bank igazgatótanácsának tagja; független könyvvizsgáló (2006).
Hans Gustaf WESSBERG 2011.06.10. – 2018.02.28.
Született 1952. április 26-án Göteborgban; politikatudomány, történelem és kommunikáció szakon szerzett diplomát a Göteborgi Egyetemen; a Miniszterelnöki Hivatal államtitkára (2007–2010); a Külügyminisztérium államtitkára (2007); a Honvédelmi Minisztérium államtitkára (2006–2007); a Svéd Cégbíróság főigazgatója (2004–2006).
A Svéd Vállalkozói Kamara főigazgató-helyettese (2001–2004); a Svéd Iparszövetség tájékoztatási igazgatója, később megbízott ügyvezető igazgatója, helyettes ügyvezető igazgatója, majd ügyvezető igazgatója (1991–2001); a SIAB építőipari vállalat tájékoztatási igazgatója (1990–1991); a svéd hadsereg vezérkarának sajtótisztviselője, majd sajtófőnöke, később tájékoztatási vezetője, valamint a hadsereg főparancsnokának szóvivője (1982–1990); a Svéd Országos Diákszövetség (SFS) elnöke (1980–1982); a kormány interoperabilitási testületének (E-nämden) tagja és a Nemzeti Felsőoktatási Ügynökség igazgatótanácsi tagja (2005–2006); a „Honvédelem és társadalom” szövetség elnöke; a svéd katasztrófavédelmi ügynökség ipari kapcsolattartó tanácsának, valamint a hadsereg főparancsnoka üzleti tanácsadó bizottságának tagja (2003–2004); a Mérsékelt Párt stockholmi szervezetének elnöke (1997–2003); a Riksbank igazgatóságának póttagja (1998–2002); a Birka Energi igazgatótanácsának tagja (1999–2002); a Svenska Bostäder (a stockholmi önkormányzat közhasznú ingatlankezelő vállalata) elnöke (1999–2001); a Locum AB igazgatója (1999–2001); a Hadtudományi Akadémia tagja, valamint a Sveriges Radio (svéd rádió) igazgatótanácsi tagja (1996–1998). 2011. június 10. és 2018. február 28. között az Európai Számvevőszék tagja. 2018. március 29-én hunyt el.
Lars HEIKENSTEN 2006.03.01. – 2011.06.09.
zületett Stockholmban 1950. szeptember 13-án; a Stockholmi Közgazdaságtudományi Egyetemen a közgazdaság kutatója és tanára, kutatási területei a fejlesztés-gazdaságtan, a strukturális változások és a munkaerőpiac gazdaságtana (1972); a Svéd Közgazdászok Egyesületének titkára (1981).
Helyettes államtitkár a svéd pénzügyminisztériumban, a közép- és hosszú távú gazdaságpolitikai kérdésekért felelős osztály vezetője (1985); a svéd pénzügyminisztérium gazdasági ügyekért felelős államtitkára; a Svenska Handelsbanken vezető közgazdásza, a piackutatás irányítója (1992); a svéd nemzeti bank (Sveriges Riksbank) monetáris politikáért felelős elnökhelyettese (1995), majd elnöke (2003); számos vezetőségi posztot tölt be kormányzati szerveknél, vállalatoknál és egyetemeken; több nemzetközi szervnél képviseli Svédországot: a Nemzetközi Valutaalapnál (IMF), a Nemzetközi Fizetések Bankjánál (BIS), az Európai Unió és az Európai Központi Bank (EKB) Monetáris Bizottságánál (később: Gazdasági és Pénzügyi Bizottságánál). 2006. március 1. és 2011. június 9. között az Európai Számvevőszék tagja: a II. ellenőrzési csoport („Strukturális politika, közlekedés, kutatás és energia”) tagja; a CEAD csoport („Koordináció, kommunikáció, értékelés, minőségbiztosítás és fejlesztés”) kommunikációért felelős tagja (2006); a Számvevőszék igazgatási bizottságának tagja (2007); a III. Kamara („Külső fellépések”) tagja és a CEAD Kamara („Koordináció, értékelés, minőségbiztosítás és fejlesztés”) póttagja (2010); a CEAD Kamara III. Kamarát képviselő tagja (2011).
Lars TOBISSON 2002.01.01. – 2006.02.28.
Született Göteborgban 1938-ban; államtudományból szerzett doktorátust a Göteborgi Egyetemen (1973); a Svéd Diákszervezetek Szövetségének elnöke (1964); a Svéd Tudományos Dolgozók Központi Szervezetének alkalmazottja (1965); a svéd Mérsékelt Egységpárt főtitkára (1974).
A Svéd Parlament (Riksdag) képviselője, a pénzügyi állandó bizottság tagja, a külügyi tanácsadó testület tagja, az európai uniós ügyek bizottságának alelnöke (1994). 2002. január 1. és 2006. február 28. között az Európai Számvevőszék tagja.
Jan O. KARLSSON 1995.03.01. – 2001.12.31.
Született Stockholmban 1939. június 1-jén; a Stockholmi Egyetemen közgazdaságból, államtudományból és történelemből szerez diplomát; a Mezőgazdasági Minisztérium titkárhelyettese, majd első titkára (1962); a Miniszterelnöki Iroda politikai tanácsadója (1968); a stockholmi városi közgyűlés pénzügyekért felelős tagjának titkára (1973).
Az Északi Tanács elnökségének helyettes titkára (1977); a skandináv országok közötti együttműködésért felelős államtitkár és a Pénzügyminisztérium államtitkára; a Nagyvárosok Bizottságának elnöke (1988); a Miniszterelnöki Iroda tanácsadója és koordinátora (1990); Svédországnak az Európai Gazdasági Térséghez és az Európai Unióhoz való csatlakozásának előkészítése során a miniszterelnök személyes megbízottja az északi országok együttműködésének közös újraértékelésében (1990); a svéd parlament (Riksdag) szociáldemokrata frakciója titkárságának tárgyalója és tanácsadója gazdasági, pénzügyi és költségvetési kérdésekben (1992); a Külügyminisztérium főigazgatója (1994). 1995. március 1. és 2001. december 31. között az Európai Számvevőszék tagja: az „Együttműködés a fejlődő és Unión kívüli országokkal (az Európai Unió általános költségvetése)” szektor tagja; az Európai Számvevőszék elnöke (1999–2001). 2016. szeptember 19-én hunyt el.
David BOSTOCK 2002.01.01. – 2013.12.31.
Született 1948-ban Cheltenhamben; a londoni University College hallgatójaként szerzett politikai gazdaságtanból egyetemi diplomát, valamint az Oxfordi Egyetemen főiskolai szintű diplomát újkori történelemből; kirendelt szakértő az Egyesült Királyság Európai Unióhoz delegált állandó képviselője hivatalában (gazdasági és pénzügyekkel megbízott másodtitkár) és a miniszterelnöki hivatal gazdasági titkárságán (1971).
Az államkincstár mezőgazdasági osztályának vezetője (1984); pénzügyi és gazdasági tanácsadó az Egyesült Királyság Európai Unióhoz delegált állandó képviselője hivatalában (1985); az államkincstár európai uniós csoportjának vezetője; az Európai Beruházási Bank igazgatóhelyettese majd igazgatója Luxembourgban (1990); az Egyesült Királyság Európai Unióhoz delegált állandó képviselő helyettese Brüsszelben (1995); a COREPER I elnöke a Tanács egyesült királyságbeli elnöksége alatt (1998); a miniszterelnöki hivatal európai titkárságának vezetője (1999–2000); a Londoni Gazdasági Főiskola Nemzetközi Tanulmányok Központjának vendégprofesszora és a Sussexi Egyetem Európai Intézetének tanára (2000). 2002. január 1. és 2013. december 31. között az Európai Számvevőszék tagja: felelősségi körébe tartoztak a mezőgazdasági szakpolitikákhoz kapcsolódó ellenőrzések: megbízhatósági nyilatkozat, záróelszámolások és export-visszatérítések; a CEAD csoport (Koordináció, értékelés, minőségbiztosítás és fejlesztés) tagja; az I. ellenőrzési csoportért („Mezőgazdasági szakpolitikák”) felelős számvevőszéki tag (2004); a II. ellenőrzési csoport („Strukturális politika, közlekedés, kutatás és energia”) tagja (2006) majd elnöke (2008); a CEAD Kamara (Koordináció, értékelés, minőségbiztosítás és fejlesztés) ellenőrzésminőségért és ellenőrzéstámogatásért felelős elnöke; az igazgatási bizottság tagja (2010); a III. Kamara („Külső fellépések”) tagja (2012). 2016. szeptember 3-án hunyt el.
John WIGGINS 1993.01.01. – 2001.12.31.
Született 1938-ban Londonban; az Oxfordi Egyetemen szerzett diplomát történelemből és filozófiából; közgazdász egyetemi végzettséget szerzett a Harvard Egyetemen; az Egyesült Királyság államkincstárában az adózás, a monetáris politika és a közkiadások ellenőrzéséhez kapcsolódó feladatköröket látott el (1961–1979).
A pénzügyminiszter első személyi titkára (1980–1981), az energiaügyi minisztérium olajügyek osztályáért felelős helyettes államtitkár (1981–1984); a miniszterelnöki hivatal titkárságának munkatársa (1985–1985); az oktatási és tudományos ügyek minisztériumának a tanárok munkaerőpiaci kínálatáért, képzéséért és bérezéséért felelős helyettes államtitkára majd államtitkára. 1993. január 1. és 2001. december 31. között az Európai Számvevőszék tagja: felelősségi körébe tartoztak a „Szociális ágazat, iparpolitika, Berlini Központ, Dublini Alapítvány, környezetvédelem, Kohéziós Alap (környezetvédelmi szempontok)” témakörökhöz kapcsolódó ellenőrzések; a megbízhatósági nyilatkozatot (DAS) készítő szektor vezetője; a DAS-csoport elnöke (1995).
John CAREY 1983.10.18. – 1992.12.31.
Született 1933. november 11-én a warwickshire-i Rugby-ben, az Oxfordi Egyetemen szerzett diplomát klasszika-filológia, ókori történelem, valamint ókori és modern filozófia szakon; képesített orosz tolmács; az Egyesült Királyság államkincstárának és közszolgálati minisztériumának munkatársa (1957).
Az Egyesült Királyság Európai Közösségekhez delegált állandó képviselője mellé diplomáciai szolgálatra kirendelt gazdasági és pénzügyi tanácsadó Brüsszelben (1974); az államkincstár kiadásainak nyilvánosság általi és parlamenti ellenőrzéséért felelős titkára (1978); az államkincstár tengerentúli ügyekért felelős főosztályának tengerentúli segélyekért és kereskedelmi ügyekért, valamint az exporthitelekért és nemzetközi adósságproblémákért felelős munkatársa (1982). 1983. október 18. és 1992. december 31. között az Európai Számvevőszék tagja: feladatköre a mezőgazdasági kiadások ellenőrzése (1983); az 1988. szeptember 23-i 6. sz. rendelet alapján a Közpénzügyi és Számviteli Intézet tagja.
Norman PRICE 1977.10.18. – 1983.10.17.
Született 1915 januárjában; a Plaistow Grammar School diákja; vezetői és felügyeleti feladatokat látott el az Egyesült Királyság Vám-és Illetékhivatalában (1933); adóellenőr (1939); az adóhivatal titkára (1951); az adóhivatal igazgatótanácsának tagja (1965).
Az adóhivatal igazgatótanácsának elnöke (1973). 1977. október 18. és 1983. október 17. között az Európai Számvevőszék tagja. 2007. február 19-én hunyt el.